c: text/html

collection: archivebot

text:
Brownian Method T-Bak Lyrics
yo!yo!yo!
here we go,here we go
check the flow, check the flow
sultihan ko kamo sa bag-ong uso
pirming sul-ubon sa mga tawo
t-back na kuno kay nindut kaayo
murag kwaknit kung magbitays hayhayan
gamay kaayo dili lisud labhan
sinaw nga tan awon ang imong botlog
kung magpanty ka di jud maklaro
may baratohon ug naa say mahalon
angayan parisan sa fitted nga pantalon
buy 1 take 1 kung mopalit kas carbon
makapilas ang baga kuyaw kag kagiron
angay sul-ubon sa mga s__y
makapabudlat sa mga lalake
kung ang t-back mao ang imong itnap,
hasta among iro magtapisay, magpanilap...
si inday nag sul-ub syag t-back,
milingi ang pahak
i love ilove your t-back,
daghan ang ma atract
si yaya sad nag t-back,
si amo namanyak
ganahan mong mag t-back,
botlog ninyo masiak
nothing but a jean strip
puwa lagum2x burot ka ug aping
angayan ka kung bulki ang ubos,
bati tan-awon kung sampot mo hiyos
capri pants, gowns nga satin
bongga kau ka dili ka mabitin
invisible itnap di mkita
mura ra wala dili jud halata
lain2x lang sya ug porma
produktong lab-as gikan pas china
may nagagikan sa hong kong ug taiwan
dagahag klase ang mga pangalan
naay tommy, gorilla, ug lilian,
daun ck, ug mariana brand
busag katong mga sa t-back ganahan
small medium large daghan sa tindahan
cute kau ka kung ikaw mag t-back
nindut ka tan-awon kung ikaw ga t-back
super s__y kung itnap mo t-back
ayaw pansina ang mga manlibak
way gipili basta ikaw angayan
toyab nga takirob maoy ilang ganahan
daghan ang ganahan daghan ang maimpess
maka pa challenge di maka pa depress
labi nag gwapa ang magsul-ob ug t-back
pwerteng hutoy sa mga gipanghubak
may color na puti ug may color na itom
ganahan kog pula kay di maklaro ang lagom...
See also:
JustSomeLyrics
104
104.113
Marvin Gaye Where Are We Going Lyrics
Collie Buddz SOS Lyrics

robotstxt: allowed

filter: keep


text:
Scrambled Eggs Kugihan Lyrics
I
Kahimsog ug kabaskog maoy atong puhunan
Sa init ug ulan, atong kusog gikinahanglan
Inubanan sa paningkamot, aron ang damgo atong makab ot
CHORUS
Ako si Pedro kugihan, taas taas na ang akong naabtan
Tungud sa akong pagkakugihan
Sigurado ko maangkon nako ang tanan
Ako ug ang kakusgan ko, kasaligan sa trabaho
Macho ug gwapito, purya buyag pulahon gamay, mistiso
II
Dugay na akong nailhan higala nako ang tanan
Sa atong panag uban sa kasadya ug kalisdanan
Puno ko sa inspirasyon ang kalampusan akong naangkon
CHORUS
Ako si Pedro kugihan, taas taas na ang akong naabtan
Tungud sa akong pagkakugihan
Sigurado ko maangkon nako ang tanan
Ako ug ang kakusgan ko, kasaligan sa trabaho
Macho ug gwapito, purya buyag pulahon gamay, mistiso
See also:
JustSomeLyrics
104
104.112
Scrambled Eggs Bakakon Lyrics
Warren G What's Love Lyrics


text:
Scrambled Eggs Manyakis Blues Lyrics
I
Gatow ang laway gatan-awng inday
Dili gyud mapugngan bisag unsaong likaw
Kaayong ipiyong kakita sa imong pahiyom
Mag imagine dayon sa dughan mong bus-okon
Hinay-hinay basta kanunay
Ayaw pakusgi basin magkagidlay
Ang diskarte atong planohon
Di usa ta mag-inom kay mamisita ko ron
Adto ko's istambay duol sa ilang balay
Aron makakita ko sa pag-aging inday
Akong pabarugon ang buhok akong sudlayon
Aron iyang mabantayan nga ako gwapohon
Hinay-hinay basta kanunay
Ayaw pakusgi basin magkagidlay
Ang diskarte atong planohon
Di usa ta mag-inom kay mamisita ko ron
CHORUS
Manyakis blues sakit sa pus-on ang manyakis blues
Karon sakit sa pus-on ang manyakis blues
II
Dili ko manghambog nga daghan ang naibog
Bisan kung bigaon ang s__ apel kusog
Apan diha kang inday makusgan ko gamay
Kay way laing tisoy sa mga istambay
Hinay-hinay basta kanunay
Ayaw pakusgi basin magkagidlay
Ang diskarte atong planohon
Di usa ta mag-inom kay mamisita ko ron
CHORUS
Manyakis blues sakit sa pus-on ang manyakis blues
Karon sakit sa pus-on ang manyakis blues
See also:
JustSomeLyrics
104
104.112
Jennifer Lopez Love Don't Cost A Thing (DJ La Lyrics
태연 - Tae Yeon 만약에 - If Lyrics


text:
Phylum Itoy-Itoy Lyrics
Sige lag tapad walay istoryahay
Walay laing nabuhat cge lag pasiplatay
Magsige ug smile bisag walay angay
Problema karon unsaon ang pag say ug hi haaaayy
Bisag hi kalaay-laay hahayy haay
Bisag hi minatay
Dagko kaayog singot
Mura gyud gipanuhot
Wala mahimutang kay conscious sa sinuyupan
Wala juy gamit ang gi-inom nga tanduay
Hangtod nalang karon wala gihapon ka say ug hi haaayy
Bisag hi kalaay-laay hahayy haay
Bisag hi minatay
Dili sayop ang maamang sa atubangan sa imong gikaibgan
Basta pagbantay nga di ka makit-an sa mga barkada mo kay ikaw, bugalbugalan hahahann hapit mag-uwan wala nay buwan hhhaaaannhhaaan hapit maguwan..
See also:
JustSomeLyrics
11
11.116
Ike and Tina Turner Shake a Tail Feather Lyrics
No Secrets I'll Remember You Lyrics


text:
Aggressive Audio Aggressive Audio - Pastilan Lyrics
I.
Pagkatahom ning dalaga nga akong nakita
Nagpahiyom nga nanambo sa ilang bintana
Sa kalit lang nawala ang akong hunahuna
Sa gisugo ni nanay nga mantika
Refrain:
Kung maglakaw ka panan-aw nako usa ka rayna
Imong mga mata sama ka hayag sa mga bituon
Sa kangitngit sa kagabhion
Chorus I:
Ay pastilan, pastilan, pastilan gyud nakong dimalasa
Nakagay nalang ang mantika nga akong gidala
Ay pastilan, pastilan, pastilan gyud nakong luoya
Gibunalan ko ni nanay sa planggana nga iyang gidala
II.
Inday, kanang imong panagway
Mga laki kanimo magtan-aw sila maglaway
Diin man ka ligwata nga pwerte man gyud kang gwapaha
Maundang ang basketbol kung ikaw moagi na
(Rereat Refrain)
Chorus II:
Ay pastilan, pastilan, pastilan gyud nakong dimalasa
Nalanay nalang ang ice cream nga akong gidala
Ay pastilan, pastilan, pastilan gyud nakong luoya
Nadugmok nalang ang ampao nga akong gidala
Instrumental..
(Rereat Refrain)
Chorus III:
Ay pastilan, pastilan, pastilan gyud nakong dimalasa
Nalanay nalang ang balikucha nga akong gidala
Ay pastilan, pastilan, pastilan gyud nakong luoya
Nadugmok nalang ang bukayo nga akong gidala
Kay si inday nga akong nakita naa nay tag-iya... (x2)
Naa nay tag-iya... (x3)
See also:
JustSomeLyrics
72
72.27
Cypress Hill; Kurupt Here Is Something You Can't Understand Lyrics
Cypress Hill; Kurupt Kronologik Lyrics


text:
MarianneNi Liv
Kay gi mingaw nako nimo gamay
Ayaw na pagdugay dugay
Pagdali nag anhi kai
Ganahan ko kitang duha dri mu pahuway
Nag sakit ang akong dughan
Ui, inday kai ngano man?
Ikaw ra ang hinungdan
Ako ra gyud wa nay uban
Makahilak sad kog ahat
Unsa man akong ge buhat
Akong kasing kasing imung ge kawat
Anhia ako dri sa balay
(Cge lng gud dli nako madugay)
Kay gi mingaw nako nimo gamay
Ayaw na pagdugay dugay
Pagdali nag anhi kai
Ganahan ko kitang duha dri mu pahuway Tihol...
Nag luha akong mga mata
Busa hinaot nga unta kitang duha magkita na
Ania nako sa inyong balay
Mag labing labing lang kanunay
Ihatag ko kanimo ang imu kalipay
Amigason mura og kamay
Among atop bisag ge anay
Mura ta ug dugo na dli mamatay
Haay


text:
Viena
Vienna (Inaleman: Wien, paglitok:[ʋiːn]) mao ang kapital nga dakbayan sa Austriya. Ang Vienna usa usab sa mga nuybe ka mga estado sa Austriya. Aduna kiniy populasyon nga 1.7 ka milyon (2.2 ka milyon sa metropolitan nga sakop). Nahimutang kini sa habagatang-sidlakang eskina sa Uropa Sentral ug duol kini sa Republikang Czech, Slovakia ug Hungary. Niadtong 2001, nadesignar kini isip UNESCO World Heritage Site ug ikatulo sa surbey sa kalidad sa kinabuhi kun quality of life.
Galeriya sa mga hulagway[usba | usba ang wikitext]
-
-
-
-
Naturhistorisches Museum


text:
Constantinople
Ang Constantinople (Griniyego: Kwvσtavtιvoύπoλις, Konstantinoúpolis) mao ang kanhing ngalan sa İstanbul. Kini mao ang imperyal nga kapital sa Imperyong Romano (330–395), sa Imperyong Bizantino/Sidlakang Imperyong Romano (395–1204 ug 1261–1453), sa Imperyong Latin (1204–1261), ug sa Imperyong Ottoman (1453–1922). Natung-an sa Golden Horn ug sa Dagat Marmara sa punto diin nagtagbo ang Uropa sa Asya, ang Bizantinong Constantinople mao ang kapital sa usa ka Kristyanong imperyo, misunod sa Karaang Roma ug Karaang Gresya. Sa Tungang Panahon kun Edad Medya, ang Constantinople mao ang kinadak-an ug labing adunahan nga dakbayan sa Uropa.


text:
Subjects
Kini publication naga langkob Cebuano Ang Biblia (Bugna, 1917) (And Daang Testamento ug Ang Bag-Ong Testamento) ug 口語訳新約聖書(1954年版) (And Daang Testamento ug Ang Bag-Ong Testamento) translasyon. Aduna kini 173,772 reperensya ug nagapakita 2 mga pormat sa Bibliya. Lakip kini Cebuano Ang Biblia, Bugna Version 1917 ug 日本語口語訳聖書 (And Daang Testamento ug Ang Bag-Ong Testamento) gi pormat sa mahigalaon na pagbasa ug pagpalawig na pormat, o ang Navi-format kung mubo. Diri nimo makita ang kada isa ka bersikulo na gi susama pag printa sa ceb-kou mando. Kini kay nagalakip ug puno, bulag ug dili susama, kopya sa Cebuano Ang Biblia, Bugna Version 1917 ug 日本語口語訳聖書 (And Daang Testamento ug Ang Bag-Ong Testamento), gihimo para sa text-to-speech (tts) para ang imong kasangkapan kay makabasa Sa Bibliya nga kusog para sa imo.
Unsaon pag kadaghana pag gamit sa pagpalawig sa Bibliya:
- Ang Testamento kay naay talaan sa iyang libro.
- Ang TTS nga pormat kay naga lista ug mga libro ug mga kapitulo paghuman na matala ang libro.
- Ang mga Testamento naga reperensiya sa usag usa sa laing talaan sa libro.
- Kada libro adunay mga reperensiya ngadto sa Testamento kung asa kini masakop.
- Kada libro adunay reperensiya gikan sa nag una ug ang musunuray na libro.
- Kada libro adunay talaan sa mga kapitulo niini.
- Kada kapitulo kay adunay reperinsuya ngadto sa libro kung asa kini masakop.
- Kada kapitulo kay adunay reperensiya gikan sa nag una ug ang musunuray na kapitulo.
- Kada kapitulo kay adunay talaan sa mga bersikulo niini.
- Kada kapitulo sa TTS adunay reperensiya sama sa kapitulo sa Navi-format.
- Kada bersikulo kay adunay numero ug reperensiya sa kapitulo kung asa kini masakop.
- Kada bersikulo nagasugod sa bag-ong linya para sa mas maayo na pagbasa.
- Sa TTS na pormat ang numero sa bersikulo kay wala gipakita.
- Bisag unsa na reperensiya sa usa ka talaan nagahatag sa imo sa lokasyon.
- Ang Built-in na talaan sa sulod kay adunay reperensiya sa tanang libro sa tanang pormat.
kami nagatuo na among gihimo ang usa ka maayuhon na pagpalawig na anaa makita sa ebook parehas ani! Ginabutang ang bisag unsa na bersikul sa imong mga tudlo ug hingpit kini para sa imong dali na pagpangita. Ang kombinasyon sa Cebuano Ang Biblia, Bugna Version 1917 ug 日本語口語訳聖書 ug ang pagpalawig ginahimo ni nga ebook na talagsaon.
Pahibalo na kining Text-To-Speech (TTS) na suporta kay naga base sa kasangkapan padung sa usa pa ka kasangkapan. Naay ubang kasangkapan na dili naga suporta ani. Ang uban naga suporta pero aduna lamang kini usa ka lengwahe pero aduna sad nagasuporta ug daghan na lengwahe. Ang lengwahe na gigamit para sa TTS sa kini na ebook kay Sugbuanon.
Publication Details
- Publisher:
- PublishDrive
- Imprint:
- TruthBeTold Ministry
- Publication Date:
- 2018
- Series:
- Parallel Bible Halseth
Format
- OverDrive Read 20.7 MB
- Adobe EPUB eBook 20.7 MB


text:
KORONADAL CITY - Ginabulong karon sa South Cotabato Provincial Hospital (SCPH) ang isa ka anay barangay chairman sang Brgy. Mambucal diri sa siyudad sang Koronadal matapos nga ginluthang sang kaugalingon nga utod kagab-i.
Gikilala ang biktima nga si anay Barangay Chairman Rosinda Barrientos Almadin, 61-anyos may asawa kag residente sang nasambit nga lugar.
Suno sa testigo nga nakakita sang insidente, samtang nagatindog sa terrace sang ila nga puluy-an ang biktima, ginpalapitan ini sang iya utod nga si Rolito Monterola Barrientos kag ginlutang sang makapila ka beses.
KORONADAL CITY - Nagalab-ot sa P2.5 million sang kantidad sang mga pananim ang ginwasak sang buhawi sa banwa sang Antipas, North Cotabato.
Kalakip sa mga naapektuhan sang buhawi ang mga pananum nga saging, guma kag mais.
Suno sa report sang Antipas PNP nga tuman kanugon ang nasambit nga mga pananum nga natalana na kuntani nga anihin.


text:
“I AM READY. Mao man gyud na ang reality sa politics.”
Mao ni ang reaksiyon ni Bise Gobernador Agnes Magpale labot sa mamahimong sangputanan sa relasyon nila tali ni Gobernador Gwen Garcia human gi-report nga nahulma na ang alyansa tali sa Liberal party ug Barug Alang sa Kauswagan ug Demokrasya (Bakud) ug ang panagpares nila ni LP Cebu provincial chairman Atty. Hilario “Junjun” Davide III.
Iyang gibutyag nga duna na gyuy nakab-ot nga desisyon ang ilang pangu sa Bakud party nga si Danao City Vice Mayor Ramon “Nito” Durano III apan naunhan lang gyud og report sa media.
BUKSAN sa Sun Savings Bank ang ilang bag-ong buhatan sa ground floor sa Rosalie Bldg., Gaisano Grand Fiesta Mall, Tabunok, dakbayan sa Talisay.
Si Francisco A. Dizon, presidente sa banko, kinsa duna nay 37 ka mga tuig nga kasinatian isip banker, nipahibawo nga P200 lang ang minimum nga deposito niadtong gustong mobukas kanila og savings account.
Sa P200 nga minimum deposit, kini mo-interest og 3 porsyento per annum, nga mas taas pa kay sa gitanyag sa ubang mga banko, bisan niadtong dagko ug dugay nang nag-operate.
Si Dizon nipasabot nga ila kining gituyo aron bisan kadtong ordinaryo kaayong mga tawo madani sa pagtigom.
Ilang nakita nga daghan unta ang gustong magtigom sa mga banko apan di ganahan tungod sa kataas sa minimum deposit.
BUTUAN CITY - Traynta'y uno ka mga opisyal sa Department of Environment and Natural Resources (DENR) ang gi-relieve gikan sa ilang posisyon tungod sa kapalpakang mapahunong ang illegal logging sa ilang lugar.
Sigon ni DENR Secretary Ramon Paje , lakaip sa gi-relieve sila DENR Region 13 executive director Leonardo Sibbaluca og Region 11 executive director Jim Sampulna, Region 13 regional technical director (RTD) for forestry Musa Saruang, Region 11 RTD for forestry Hardinado Patnugo, og Region 11 Forest Resources Conservation Division OIC chief Claudio Jumao-as.
GENERAL SANTOS CITY- Nakafull-alert na ang kapulisan sa dakbayan sa Heneral Santos dungan sa pagsugod sa siyam ka adlaw nga US-RP joint naval exercises sa Sarangani bay.
Matud ni P/Supt. Ruel Beranggo sa General Santos City Police Office nga nagdugang sila og pulis aron muhatag og igong seguridad sa mga US troops.


text:
Nganong Nagkinahanglan Man Kita og Manluluwas?
Sobra sa 2,000 ka libo ka tuig ang milabay, ang Dios mipadala ni Jesukristo, nga mahimo natong Manluluwas. Natawo si Jesukristo aron sa pagluwas nato gikan sa atong mga sala,
natawo aron kita matawo pag-usab ug makabalik sa pagpuyo uban sa Dios sa umaabut. Maglipay kita og maayo niining panahon sa Pasko, kay alang natong tanan
#UsakaManluluwasNatawo.
UNSA ANG KAHULUGAN SA USA KA MANLULUWAS NGARI KANATO
GUSTO PA OG DUGANG MAHITUNGOD SA MANLULUWAS NGA SI JESUKRISTO?
Dawata ang among libreng email newsletter. I-type ang imong email sa ubos.
Thank you for subscribing!
O
TAMBONG OG TULUMANON SA PASKO UBAN NAMO
Pangita og simbahan duol nimo sa pagtambong sa espesyal nga tulumanon sa Pasko sa bulan sa Disyembre.
PANGAYO OG LIBRENG KOPYA SA BASAHON NI MORMON
PAGKAT-ON PA OG DUGANG MAHITUNGOD NI JESUKRISTO


text:
Hi Ako si Jane
Mahitungod Nako
Nagpuyo ko sa central Scotland, 35 anyos ko, ug ang pinakaimportanting butang sa akong kinabuhi mao ang akong pamilya. Nabansay ko isip tigtudlo og drama sa wala pa ko mohukom nga dili na magtrabaho ug magfull-time na nga mama. Ganahan gihapon kong magtudlo, ug gahanan ko sa art ug literatura, ug ganahan kong magkat-on. Mibalik ko og eskwela karong tuiga alang sa akong degree sa English language ug literatura. Ang edukasyon importante gayud kanako. Duna koy tulo ka talagsaong anak, tanan mga lalaki, ang usa may kalisud sa pagkat-on ug may kakulangan.
Ngano nga Ako usa ka Mormon?
Akong gipili nga magpamiyembro sa Ang Simbahan ni Jesukristo sa mga Santos sa Ulahing mga Adlaw tungod kay kini nakapabati nako nga mas duol kang Jesukristo, tungod kay nakakat-on ko nga mahimong mas maayong tawo, ug tungod kay nakapalipay kini kanako. Dili miyembro sa Simbahan ang akong bana, apan kami nagkasabut nga ang pagpakabuhi ug pagpadako sa among mga anak nga magbaton og pagtuo sa Dios importante kaayo. Adunay kalinaw sa among panimalay, mas maayo ang pag-atubang namo sa mga pagsulay ug sa inadlaw nga mga kahasol sa kinabuhi, ug nasayud kami nga ang among pamilya maoy pinakadako namong prayoridad. Kana ang among nakat-unan sa simbahan, ug kana ang paagi nga among gipaningkamutan nga sundon sa among kinabuhi.
Personal nga mga Istorya
Makasulti ka ba og piho nga hagit sa imong pamilya nga natabangan sa pagbuntog sa Baruganan sa Ebanghelyo?
Isip inahan sa usa ka batang lalaki nga natawo nga may kadaot sa utok, daghan ko og mga hagit. Ang among anak wala maglambo sama sa paglambo sa ubang bata o nakakab-ot sama sa ilang nakab-ot. Dili siya makalingaw-lingaw kauban ang mga higala, usahay maglisud siya sa pagpakigsulti, ug masagmuyo siya. Sukad nga kami naaktibo sa among Simbahan sa LDS, ang akong gamayng anak mas nalingaw sa kinabuhi. Sa unang higayon sa iyang kinabuhi may mga higala siya sa eskwelahan, kinsa nahigugma ug nagpangga kaniya. Ang mga bata sa simbahan mabination kaayo ug matinabangon ug mosuporta gayud diin akong nakita nga ang akong anak maglingaw-lingaw na kauban sa bag-o niyang mga higala sa Simbahan sa mga kalihokan. Ang akong anak walay tulubagon sa mga pagpili nga iyang gihimo, ug akong nakat-unan nga tungod kay siya wala may tulubagon, ang sakripisyo nga gihimo ni Jesukristo alang kaniya nagpasabut nga siya dili kinahanglan nga bunyagan. Espesyal kaayo siya nga anak sa atong Amahan sa Langit, ug bulahan kaayo ko nga Iya kong gisaligan sa pag-atiman niining talagsaon nga bata. Nalipay kaayo ko niini nga kahibalo. Ang akong anak ganahan sa simbahan; ganahan sa mga tawo; ganahan siyang moapil og kanta sa ubang mga bata. Ug bulahan kaayo kami isip pamilya tungod kay nagsunod kami sa ebanghelyo ni Jesukristo. Ang among anak dili makabasa hangtud nga nagsugod mi sa pagtuon sa mga kasulatan isip pamilya matag adlaw. Pinaagi sa pagbalik-balik og sulti sa mga pulong ug sa pagsunod og litok, katingalahan, makabasa na siya nga siya ra. Dako kini nga lakang sa kalamboan alang kaniya, makalipay kanako isip iyang mama, ug usa lang kini ka ehemplo sa daghang panalangin sa pagsunod sa ebanghelyo nga among nasinati. Kaniadto lisud ang pagplano sa umaabut. Naghunahuna mi kon unsaon kaha sa among anak sa pag-atubang ang kalibutan, ug naghunahuna mi kon unsaon kaha sa pagtabang nga siya makakita og luna niini. Karon duna mi talagsaong grupo nga nagsuporta, ang akong anak sa unang higayon duna nay mga higala sa iyang kinabuhi, ug siya nagkat-on ug naglambo sa tanang panahon.
Unsaon nako pagpuyo ang akong tinuohan?
Sa simbahan gihangyo ko nga maoy responsable sa nursery class. Matag Dominggo magbantay ko sa mga bata pinaagi sa pagpakigdula kanila, pagkanta uban kanila, ug pagtudlo kanila. Nalipay ko nga makasuporta sa mga ginikanan sa ingon niini nga paagi, ug ang pagpakig-uban sa mga bata makalingaw kaayo! Ang paborito nakong butang, mao ang akong pagsunod sa akong gituohan, ang pinakaimportanting bahin nahitabo sa kaugalingon nakong panimalay. Matag Lunes sa gabii, giawhag kami sa among Simbahan nga duna mi family home evening—usa ka gabii diin kaming pamilya magpundok ug maglingaw-lingaw. Ganahan ko niini bisan unsa ka busy ang kinabuhi, wala mi laing iskedyul bisan unsa niining gabhiona.


text:
Hi Ako si Jenny
Mahitungod Nako
Ganahan ko og kamping, lakaw, biseklita, suroy, kat-kat sa kabatoan, langoy, o dula sa gawas uban sa akong pamilya. Kon wa ko sa gawas ganahan kong magburda og panghapin. Ganahan gyud kong magburda og panghapin gamit ang art sa akong mga anak, bisan kon kini gi-drawing ba gamit ang pangmarka sa panapton o akong binurda. Tungod ani makapahulay ko kadiyot samtang gagmay pa ang mga bata.
Ngano nga Ako usa ka Mormon?
Mga Mormon ang akong ginikanan, mao nga nagtubo ko sa Simbahan. Sa akong kabatan-on daghan na kong pangutana kay di ko gustong mamiyembro sa simbahan tungod lang sa akong mga ginikanan. Gibasa nako ang Biblia ug ang Basahon ni Mormon ug nag-ampo ko. Samtang milambo ang akong relasyon sa Dios akong nabatyagan nga Siya naggiya nako sa hunahuna ug mga pagbati. Naningkamot kong makabatyag sa tanang pagbati aron maila nako ang pagdumala sa Dios sa akong kinabuhi. Akong nakaplagan nga ako sab mituo sa Simbahan ni Jesukristo sa mga Santos sa Ulahing mga Adlaw. Akong nasayran nga ang mga kasulatan pulong sa Dios ug gibati nako nga kon ako mobasa gayud niini mas maayo ang akong pagbati ug mga pagpili. Nganong karon miyembro man ko? Tungod kay pinaagi sa mga ordinansa sama sa bunyag, mihimo ko og mga pakigsaad sa Dios nga tinuoray nakong gidala. Gihimo sa Dios ang Iyang bahin diri nako ug tuyo nako ang pahimo sa akong bahin ngadto Kaniya. Akong gihigugma ang Ginoo, si Jesukristo, ug ang akong Amahang Langitnon. Nahibalo kong duna silay plano alang nako ug sa akong pamilya. Hilabihan ang akong pagbati nga si Jesus mianhi sa yuta aron magpakamatay alang nako og motuman sa Iyang bahin niana nga plano. Ang iyang sakripisyo alang nako naghimo nga ako ug akong pamilya makabalik ug makapuyo uban Kaniya ug sa tanan nakong minahal lapas sa tabil, ug tungod niana mapasalamaton gyud ko. Ngano nga Ako usa ka Mormon? Usa, tungod sa pasalamat. Usa, tungod sa gugma. Ug ang usa tungod sa kalipay ug kalinaw gumikan sa pagsunod sa akong nakat-unan nga tinuod.
Personal nga mga Istorya
Makasulti ka ba og piho nga hagit sa imong pamilya nga natabangan sa pagbuntog sa Baruganan sa Ebanghelyo?
16 ka tuig na kong minyo sa talagsaong lalaki nga gimahal gayud nako. May lima mi ka siaw nga anak nga ganahan namong ikadula. Babaye ang kamagulangan, gisundan sa sipat ka upat nga lalaki. Daghan mi’g panahon nga malingaw ug nalipay gayud sa among panag-uban. Niadtong Enero 1, 2008, nagbakasyon mi dihang ang among kwatro anyos nga anak, si Russell, namatay sa aksidente sa pagpadailos. Di mi katuo. Nakalitan mi. Wa mi kahibalo sa among gibati. Sa usa ka minuto nagplano ming mamauli, ug diha dayon nagplano mi unsaon ang haya. Dihang si Kirk ug ako didto sa emergency room nanamilit sa among anak, among nabatyagan ang makapahupay nga presensya sa atong Langitnong Amahan. Bisan og subo mi kaayo, lig-on ang among pagbati nga kini kabahin sa plano sa atong Langitnong Amahan alang sa among pamilya. Lisud kaayong ihulagway ang labihang kasakit nga among gibati samtang nakasiguro sa gugma sa Langitnong Amahan ngari kanamo. Among gibati ang Iyang pagpangga ug kahingawa sa huyang namong mga pagbati. Sama nga Iya ming gigakos ug mibakho uban kanamo. Sagrado kadto nga panahon alang namo samtang gitugyan namo ang gamayng bata sa Iyang mga Kamot. Daghan ko og maayo ug dili maayong panghitabo sukad nadto. Sa tinuoray, mas daghan ang dili maayo kay sa maayo. Hilabihan kalisud alang nako ang pagpakabuhi human sa iyang pagkamatay. Nag-antus ko sa depresyon nga wala pa sukad nako masinati. May daghang adlaw nga di ko ganahang mobangon, ug daghang adlaw misurender ko og dili mogawas. Samtang gipasalamatan nako ang mga doktor sa ilang paningkamot sa pagluwas sa akong anak, ang kasinatian nga nagtan-aw sa akong anak nga namatay miresulta sa akong pagka-post traumatic stress disorder. Usahay mokalit ko og kahadlok, dugang nga kabalaka, problema sa pagkatulog, ug problema sa pagpadayon sa kinabuhi. Lisud ang pagkahimong maayo nga mama sa mga bata, apan akong gihimo ang tanan. Atol sa unang subo kaayo nga tuig, kasagaran kinasingkasing kong makigsulti sa akong Langitnong Amahan. May mga higayon nga pahibaloon nako Siyang nasuko ko Niya, ug natingala ko nga ang Iyang gugma gihapon akong gibati. Gisultihan nako Siya kon unsa ko kasubo, kamingaw ni Russell. Gisultihan nako ang Langitnong Amahan unsa ni kasakit, ug kalisud sa pagpahiyom. Dayon mihunong ko ug naminaw. Natingala ko sa pagpangga ug sa Iyang kabalaka nga akong gibati gikan Niya. Nakabaton ko og mas dakong panabut sa kasakit nga gibati sa Manluluwas didto sa Tanaman sa Getsemani. Akong nasabtan, bisan lang sa pinakagamayng porsyon, sa kasubo sa Langitnong Amahan dihang nakita Niya ang Iyang Anak nga himatyon ibabaw sa krus. Ug dayon napuno ko sa gugma sa akong Langitnong Amahan ug sa akong Manluluwas, nga si Jesukristo alang natong tanan aron makalatas sa tanan niadtong hilabihan nga kasakit ug pag-antus aron maabli ang dalan kanato sa pagpuyo og balik uban kanila. Nadasig ko pagbasa og usab sa kasulatan. May bag-ong nakat-unan gikan sa nasayran nang mga istorya, mitandog sa akong kasingkasing. Mga ideya nga wala nako mahunahunai akong nasabtan ug nagtudlo nako og talagsaong mga butang. Sa Isaias 61:1, misaad ang Ginoo nga moanhi Siya sa “pagbugkos sa mga dugmok og kasingkasing.” ug sa Isaias 61:3, Siya misaad kanato og “purongpurong nga bulak puli sa abo” ug “lana sa kalipay.” Pinaagi sa ebanghelyo ni Jesukristo ug sa akong relasyon sa Langitnong Amahan, nabugkusan ko, nahatagan niana nga katahum, ug nalipay pag-usab.
Unsaon nako pagpuyo ang akong tinuohan?
Ang akong pamilya ug ako mapasaligon kaayo sa Simbahan ni Jesukristo sa mga Santos sa Ulahing mga Adlaw. Manimba mi kada Dominggo, ug moserbisyo kon kami gikinahanglan. Ako ang mag-piano sa among grupo sa kababayen-an, ug ako ang lider sa among “activity day girls” sa nag-edad og 8-11 anyos. Magkita mi kada duha sa semana ug may kalihokang makalingaw nga magtudlo sa batang mga babaye og bag-ong kahanas ug tabangan silang makabaton og mithi sa inadlaw nilang pagpakabuhi. Naningkamot sab kong makaserbisyo sa komunidad kutob sa mahimo. Giasikaso nako ang mga bata sa ilang pag-eskwela ug matag tuig magburda ko o maggansilyo alang sa mga magtutudlo sa mga bata. Moapil ko og mga proyekto sa pagserbisyo sa akong dapit, bisan sa pagpamunit og sagbut sa baybayon, o pagpanindot sa lokal nga park. Akong nakita nga ang akong mga anak nalingaw usab sa pag-serbisyo kutob sa ilang mahimo, ug ang pag-inalagaray nakalig-on sa among pamilya. Nakakita ko og paagi sa paggamit sa akong hilig sa pagburda o paggansilyo og panghapin alang sa pagserbisyo sa uban. Pipila ka tuig ang milabay, duna koy higala nga namatyan og anak sa aksidente sa sakyanan. Nakalitan ming tanan ug nasubo alang niya ug di sigurado unsaon siya sa paghupay. Dihang naghunahuna ang akong higala kon unsaon ang mga sinina sa iyang anak, mitanyag ko nga gamiton ni sa pagburda o paggansilyo og panghapin. Nahimo kini nga mapuslanon namong duha. Among giplano ug gitrabaho ang pagburda ug ang akong higala mipaambit sa mga istorya bahin sa iyang anak ngari nako. Akong nahibaloan nga makaistorya diay ko sa uban nga nagsubo sa hilabihan, ug walay problema kon mohilak siya. Ang among pagsultihanay nakahupay sa akong higala ug nakatabang nako nga makomportable sa ingon niini nga pagsultihanay. Ang pagpangita og paagi nga makaserbisyo nakapalipay nako. Akong gikalipay kinsa ako kon akong buhaton ang ikalambo sa akong palibut. Akong gibati nga mas duol sa Manluluwas kay nagkinabuhi ko sama sa Iyang gihimo sa dinhi pa Siya sa yuta, ug nagtuo kong pinakamaayo kana nga paagi nga masunod nako ang akong gituohan.


text:
Makasulti ka ba og piho nga hagit sa imong pamilya nga natabangan sa pagbuntog sa Baruganan sa Ebanghelyo?
-
Athelia Kaye Woolley LeSueur mitubag …
Dihang 17 anyos ko, gidayagnos ko nga may autoimmune disorder nga nakaapekto sa akong pagpakabuhi. Sa miaging 15 ka tuig, sigi ko og hunahuna kon unsa ang akong kinabuhi kon wala ni nga hagit. Usahay, masagmuyo ko sa nawala nga mga oportunidad ug pakyas nga mga tumong. Bisan pa, gihunahuna sab nako ang Dios ug ang tinuod nakong katuyoan sa Yuta. Nagtuo ko nga ang unang tuyo nako dinhi sa Yuta mao ang pag-angkon og pisikal nga lawas ug paglambo sa espirituhanon. Bisan ang akong sakit mipugong sa pagbuhat nako sa daghang butang nga akong gusto, nakatabang ni nako nga molambo sa pagka-espirituhanon. Nahibalo kong gihatagan kita sa Dios og mga problema aron kita mahimong mas maayong mga tawo. Nagpasalamat ko niini nga oportunidad sa paglambo nga dili gayud nako maangkon kon wala ang akong pagtuo sa Dios. Daghan ang ipakita
-
Jane mitubag …
Isip inahan sa usa ka batang lalaki nga natawo nga may kadaot sa utok, daghan ko og mga hagit. Ang among anak wala maglambo sama sa paglambo sa ubang bata o nakakab-ot sama sa ilang nakab-ot. Dili siya makalingaw-lingaw kauban ang mga higala, usahay maglisud siya sa pagpakigsulti, ug masagmuyo siya. Sukad nga kami naaktibo sa among Simbahan sa LDS, ang akong gamayng anak mas nalingaw sa kinabuhi. Sa unang higayon sa iyang kinabuhi may mga higala siya sa eskwelahan, kinsa nahigugma ug nagpangga kaniya. Ang mga bata sa simbahan mabination kaayo ug matinabangon ug mosuporta gayud diin akong nakita nga ang akong anak maglingaw-lingaw na kauban sa bag-o niyang mga higala sa Simbahan sa mga kalihokan. Ang akong anak walay tulubagon sa mga pagpili nga iyang gihimo, ug akong nakat-unan nga tungod kay siya wala may tulubagon, ang sakripisyo nga gihimo ni Jesukristo alang kaniya nagpasabut nga siya dili kinahanglan nga bunyagan. Espesyal kaayo siya nga anak sa atong Amahan sa Langit, ug bulahan kaayo ko nga Iya kong gisaligan sa pag-atiman niining talagsaon nga bata. Nalipay kaayo ko niini nga kahibalo. Ang akong anak ganahan sa simbahan; ganahan sa mga tawo; ganahan siyang moapil og kanta sa ubang mga bata. Ug bulahan kaayo kami isip pamilya tungod kay nagsunod kami sa ebanghelyo ni Jesukristo. Ang among anak dili makabasa hangtud nga nagsugod mi sa pagtuon sa mga kasulatan isip pamilya matag adlaw. Pinaagi sa pagbalik-balik og sulti sa mga pulong ug sa pagsunod og litok, katingalahan, makabasa na siya nga siya ra. Dako kini nga lakang sa kalamboan alang kaniya, makalipay kanako isip iyang mama, ug usa lang kini ka ehemplo sa daghang panalangin sa pagsunod sa ebanghelyo nga among nasinati. Kaniadto lisud ang pagplano sa umaabut. Naghunahuna mi kon unsaon kaha sa among anak sa pag-atubang ang kalibutan, ug naghunahuna mi kon unsaon kaha sa pagtabang nga siya makakita og luna niini. Karon duna mi talagsaong grupo nga nagsuporta, ang akong anak sa unang higayon duna nay mga higala sa iyang kinabuhi, ug siya nagkat-on ug naglambo sa tanang panahon. Daghan ang ipakita
-
Jenny mitubag …
16 ka tuig na kong minyo sa talagsaong lalaki nga gimahal gayud nako. May lima mi ka siaw nga anak nga ganahan namong ikadula. Babaye ang kamagulangan, gisundan sa sipat ka upat nga lalaki. Daghan mi’g panahon nga malingaw ug nalipay gayud sa among panag-uban. Niadtong Enero 1, 2008, nagbakasyon mi dihang ang among kwatro anyos nga anak, si Russell, namatay sa aksidente sa pagpadailos. Di mi katuo. Nakalitan mi. Wa mi kahibalo sa among gibati. Sa usa ka minuto nagplano ming mamauli, ug diha dayon nagplano mi unsaon ang haya. Dihang si Kirk ug ako didto sa emergency room nanamilit sa among anak, among nabatyagan ang makapahupay nga presensya sa atong Langitnong Amahan. Bisan og subo mi kaayo, lig-on ang among pagbati nga kini kabahin sa plano sa atong Langitnong Amahan alang sa among pamilya. Lisud kaayong ihulagway ang labihang kasakit nga among gibati samtang nakasiguro sa gugma sa Langitnong Amahan ngari kanamo. Among gibati ang Iyang pagpangga ug kahingawa sa huyang namong mga pagbati. Sama nga Iya ming gigakos ug mibakho uban kanamo. Sagrado kadto nga panahon alang namo samtang gitugyan namo ang gamayng bata sa Iyang mga Kamot. Daghan ko og maayo ug dili maayong panghitabo sukad nadto. Sa tinuoray, mas daghan ang dili maayo kay sa maayo. Hilabihan kalisud alang nako ang pagpakabuhi human sa iyang pagkamatay. Nag-antus ko sa depresyon nga wala pa sukad nako masinati. May daghang adlaw nga di ko ganahang mobangon, ug daghang adlaw misurender ko og dili mogawas. Samtang gipasalamatan nako ang mga doktor sa ilang paningkamot sa pagluwas sa akong anak, ang kasinatian nga nagtan-aw sa akong anak nga namatay miresulta sa akong pagka-post traumatic stress disorder. Usahay mokalit ko og kahadlok, dugang nga kabalaka, problema sa pagkatulog, ug problema sa pagpadayon sa kinabuhi. Lisud ang pagkahimong maayo nga mama sa mga bata, apan akong gihimo ang tanan. Atol sa unang subo kaayo nga tuig, kasagaran kinasingkasing kong makigsulti sa akong Langitnong Amahan. May mga higayon nga pahibaloon nako Siyang nasuko ko Niya, ug natingala ko nga ang Iyang gugma gihapon akong gibati. Gisultihan nako Siya kon unsa ko kasubo, kamingaw ni Russell. Gisultihan nako ang Langitnong Amahan unsa ni kasakit, ug kalisud sa pagpahiyom. Dayon mihunong ko ug naminaw. Natingala ko sa pagpangga ug sa Iyang kabalaka nga akong gibati gikan Niya. Nakabaton ko og mas dakong panabut sa kasakit nga gibati sa Manluluwas didto sa Tanaman sa Getsemani. Akong nasabtan, bisan lang sa pinakagamayng porsyon, sa kasubo sa Langitnong Amahan dihang nakita Niya ang Iyang Anak nga himatyon ibabaw sa krus. Ug dayon napuno ko sa gugma sa akong Langitnong Amahan ug sa akong Manluluwas, nga si Jesukristo alang natong tanan aron makalatas sa tanan niadtong hilabihan nga kasakit ug pag-antus aron maabli ang dalan kanato sa pagpuyo og balik uban kanila. Nadasig ko pagbasa og usab sa kasulatan. May bag-ong nakat-unan gikan sa nasayran nang mga istorya, mitandog sa akong kasingkasing. Mga ideya nga wala nako mahunahunai akong nasabtan ug nagtudlo nako og talagsaong mga butang. Sa Isaias 61:1, misaad ang Ginoo nga moanhi Siya sa “pagbugkos sa mga dugmok og kasingkasing.” ug sa Isaias 61:3, Siya misaad kanato og “purongpurong nga bulak puli sa abo” ug “lana sa kalipay.” Pinaagi sa ebanghelyo ni Jesukristo ug sa akong relasyon sa Langitnong Amahan, nabugkusan ko, nahatagan niana nga katahum, ug nalipay pag-usab. Daghan ang ipakita


text:
Hi Ako si Ron
Mahitungod Nako
Ako si Ron ug nagtubo ko sa western United States apan nag-amuma sa akong pamilya didto sa Texas. 58 anyos ko, bana, amahan sa duha ka anak, hilig ko og golf ug pagsuhid sa kapunaw-punawan. Sigon sa akong mahinumduman kanunay kong ganahan sa pagpalupad sa kapunaw-punawan ug bulahan kaayong nakapanarbaho sa pagpadala og mga lalaki ug babaye ngadto sa kapunaw-punawan sakay sa Space Shuttle. Ganahan kong mobasa og kasaysayan, ilabi na biography, ug magkat-on sa kinabuhi sa ubang tawo, mga hagit, ug kalampusan.
Ngano nga Ako usa ka Mormon?
Kinabig ko sa simbahan, nakadawat og talagsaong pagsaksi sa kamatuoran bahin sa ebanghelyo ni Jesukristo human makagradwar sa kolehiyo dihang 23 anyos ko. Wala kaayo koy nahibaloan sa Basahon ni Mormon apan nakatuon sa Biblia panagsa sa batan-on pa ko. Akong nabasa ang Basahon ni Mormon ug mibati sa pamilyar nga pagbati sa kalinaw ug gugma. Makapalagsik ug makapahinam nako ang pagkat-on sa mga tawo nga gihulagway sa Basahon ni Mormon ug sa ilang mga kasinatian. Nag-ampo ug nangayo ko og giya, nakadawat og personal nga saksi sa kamatuoran, ug wala madugay nabunyagan. Talagsaon kadto nga kasinatian uban sa akong asawa ug mga anak nga nagkat-on kabahin ni Jesukristo ug nagsunod sa iyang ehemplo ug mga pagtulun-an.
Personal nga mga Istorya
Makaistorya ka ba bahin sa imong bunyag?
Nabunyagan ko sa pag-edad nako og 23 human mabasa ang Basahon ni Mormon ug natudloan sa talagsaong misyonaryo nga mga Mormon. Makahuluganon kadto nga panahon sa akong kinabuhi, ganghaan sa bag-ong kinabuhi sa pagsunod sa ehemplo ug pagtulun-an ni Jesukristo. Human sa 35 ka tuig akong mahinumduman sa gihapon ang kahinam nga mabunyagan ug ang malinawong pagbati sa kasinatian. Daghan ko’g panalangin sukad adtong adlawa, nagpalambo og daghang talento ug nagsinati sa personal nga kalamboan pinaagi sa pagserbiyso sa among mga higala ug silingan. Usa kini ka nagpadayong panaw.
Sa unsang mga paagi nga natubag ang imong mga pag-ampo?
Ang tubag sa akong mga pag-ampo miabut sa managlahing paagi; emosyonal nga kalig-on bisan pa sa mga hagit, nagkadugang nga kahibalo ug kalantip sa salabutan sa pag-atubang sa mental nga mga pagsulay, ug pisikal nga panalipod atol sa mga kalamidad. Apan mas importante, akong gibati ang dakong kasiguroan ug kalinaw pinaagi sa pagsunod ni Jesukristo ug giya nga gitanyag ngadto sa tinuorayng nagtinguha sa Iyang tambag.
00002651 Unsaon nako pagpuyo ang akong tinuohan?
Ang pagserbisyo sa uban mao gayud ang mensahe sa ebanghelyo ni Jesukristo. Ang Simbahan nakahatag nako og daghang oportunidad sa pagtabang ug pagserbisyo sa angay tabangan o pagsabut. Nakatudlo ko og Sunday School sa batan-ong mga lalaki ug babaye, nangulo sa mga organisasyon sa mga hamtong, ug miabag alang sa kahupayan sa uban human sa mga bagyo, baha, o personal nga trahedya. Naningkamot kong masunod ang akong tinuohan pinaagi sa pagkamabination, pagkamahigalaon, ug pagkamatinabangon. Karon nga natapos na ang akong pagpanarbaho, daghang pultahan ang nabukas aron makatabang ug makasuporta ko.


text:
Hi Ako si Judy
Mahitungod Nako
Nagtubo ko sa New Jersey, apan usa ka Southern boy ang nakadani sa akong kasingkasing, ug sa habagatang Mason-Dixon na ko nagpuyo sukad niana. Sa gamay pa ko, dunay bar ang akong papa sa 8th ug sa Market street sa Philadelphia, diin manan-aw mi sa Mummers Parade sa Bag-ong Tuig. Sa matag summer mangadto mi sa baybayon ug maghinam hinam sa clam chowder sa akong lola. Karon akong gibaylo ang baybayon sa mga linaw sa kabukiran sa Blue Ridge ug sa mga sud-an gikan sa dagat. Mangisda mi sa sapa imbis asul nga mga isda ug moingon “y’all” imbis nga “you’s guys.” Ako ug akong bana malipayon sa kaminyoon sulod sa 26 ka tuig. Napanalanginan mi og tulo ka talagsaong mga anak ug umagad nga lalaki ug babaye. Ganahan ko sa kinabuhi, bisan sa daghang hagit nga among giatubang, ug kanunay kong mangitag paagi nga malingaw niini. Usa sa akong mga hilig mao ang pagwagtang sa kabayolente batok sa kababayen-an. Kapin sa 20 ka tuig miboluntaryo ko sa lokal namo nga dangpanan sa gidagmalan nga kababayen-an. Ganahan sab kong moluto og pamahaw apan dili ko maayo kaayong moluto. Sa gagmay pa ang among mga anak, dili sila molitok sa N-nga pulong, “napaig,” mahadlok nga masakitan ko. Karon, imbis mosulti niana moingon ra ang tanan, “Ah, morag may pagka-toasted na,” ug mopahiyom! Ganahan kaayo ko sa tubig, sa dagat, sa linaw, sa busay, sa unos, o sa swimming pool … dunay magic sa tubig nga gusto kong mopatidlom. Babaye ko nga kanunayng mag-sweater ug mag-tsinilas ug ganahan nga gakson og hugot. Kapin sa 10 ka tuig gikalipay sab nako ang pagtrabaho uban sa mga nag-eskwela sa elementarya. Pinakamaayo silang mopakatawa, diin nailhan ko nga dali ra kaayong malingaw niini!
Ngano nga Ako usa ka Mormon?
Bisan og gibati nakong makalista ko og minilyon ka rason nganong usa ko ka Mormon, sa yanong pagkasulti, mituo ko sa akong kasingkasing nga mas duol ko sa Manluluwas nga si Jesukristo tungod kay usa ko ka Mormon. Nagtubo ko nga ang katunga walay tinuohan, ug ang katunga Mormon. Ang akong papa sa gihapon walay tinuohan, ug tingali mas nakahibalo ko kon ngano. Nagduhaduha siya sa mga motibo bahin sa pinansyal sa giorganisar nga relihiyon, ug nagtuo siya nga ang tanang “pangutana nga wala matubag” dili gayud matubag. Alang nako, Ang Simbahan ni Jesukristo sa mga Santos sa Ulahing mga Adlaw motubag sa tanang “pangutana nga wala matubag,” ug ang motibo sa kasagaran dili ikapangutana kay ang among mga alagad sa simbahan wala may suweldo. Tanan kami magtinabangay, gikan sa pagtudlo sa Sunday School hangtud sa pagdumala og choir. Ang mga programa ug mga gipangbuhat niini nga Simbahan naghatag nako og mapa sa kinabuhi. Sama pananglit: Pinaagi sa pagsunod sa mga baruganan sa Pulong sa Kaalam, mas dako ang akong kahigayunan nga magpakabuhi nga gawasnon sa pagkaadik. Uban sa pag-focus sa pamilya ug mga programa sama sa family home evening, mga pag-date, ug mga pag-ampo sa pamilya, duna kami road map aron malig-on ang among pamilya ug makasugakod sa mga laang sa kalibutan. Ang among programa sa madaginutong pagpuyo nag-awhag og pagpangandam sa emerhensiya, pagpuyo sigon sa kinitaan, ug pagtigom alang sa lisud nga panahon. Daghan pa kaayo niini nga Simbahan ang akong ganahan. Tinuod gayud alang nako nga ang batang lalaki nga 14 anyos maglibug kon asa nga simbahan siya mopasakop, ilabi na sa iyang panahon. Ang upat ka eskina sa iyang lungsod dunay upat ka managlahing simbahan, uban sa tanang magsasangyaw nga naa sa mga eskina sa kadalanan nga nangumbinser og mga tawo nga mopasakop kanila. Nagpasalamat kaayo ko nga miluhod siya sa kakahoyan ug nangutana sa atong Langitnong Amahan kon asa nga simbahan siya magpasakop. Tungod sa Dakong Apostasiya human sa pagkamatay ni Jesus, gikinahanglan nga dunay pagpahiuli sa Simbahan ni Kristo, ug miabut na kana. Ang pagkahubad sa bulawang mga palid nga nakita ni Joseph Smith nga gitago sa kilid sa bungtod, nga nailhan nga Basahon ni Mormon, usa sa akong pinakabililhon nga kabtangan. Talagsaon kini nga giya sa akong kinabuhi! Buot ipasabut, mituo ko nga naghimo ko sa pinakamaayo kutob sa mahimo, nagpuyo sa pinakatalagsaong kinabuhi kutob sa mahimo, ug ang tanan tungod kay usa ko ka Mormon.
Personal nga mga Istorya
Sa unsang mga paagi nga natubag ang imong mga pag-ampo?
Sa pagkatinuod, ang pag-ampo nga wala matubag maoy nakatudlo nako kon sa unsang paagi nga ang pag-ampo matubag. ... Usa ka gabii mga tuig nang milabay, kusganon kong nag-ampo sa langit, pag-ampo nga ingon og ako ang nagmando. Padulong ko sa haya sa akong higala nga bag-o lang namatay. Samtang nagdrayb ko, usa ka bata ang milabang og kalit atubangan sa akong sakyanan. Ang pagkabangga nakausab sa akong kinabuhi ug mitapos sa iyaha. Dihang nabalita ang trahedya diha sa napuno nga dalan, nangamuyo ug nangaliyupo ko sa Dios sa pagluwas sa iyang kinabuhi. Naghunahuna ko, “Usa ka liso sa mustasa, liso sa mustasa, kini ra ang gikinahanglan, ang pagtuo nga sama sa liso sa mustasa.” Nahibalo ko nga duna ko niana nga pagtuo. Mituo ko nga duna ko niana nga pagtuo. Samtang nagpadayon ko sa dulot sa kasingkasing nga pag-ampo, nagkaklaro nga ang sitwasyon grabe diay kaayo. Ang mga paramedic padayon sa paghatag kanako og paglaum, apan ang ilang mga nawong nagpakita og kawalay paglaum. Mas gidugangan pa nako ang hugot ug dinaliang pag-ampo. Takus ako nga mamilagruhan, di ba? Mituo ko nga ang Dios mohimo og milagro alang niining gamayng bata. Ug dayon, dihang ang Life Flight nga helicopter milupad ug mihangad ko sa kalangitan, akong gibati ang pulong nga “dawata” sa akong hunahuna. “Dili!”Naghunahuna ko.“Dili!”Gidugangan pa nako ang pag-ampo apan nahibalo ko sa akong kasingkasing nga ang pagdawat sa kabubut-on sa Dios mao ang angay nakong buhaton. Wala gyud ko maghunahuna nga ang akong pag-ampo nga maluwas ang kinabuhi sa bata dili diay maoy kabubut-on sa Ginoo. Pagkabuntag namatay siya. Nag-ampo gihapon ko uban sa pagtuo, apan gibuhat ko kini uban sa pagdawat sa Iyang kabubut-on. Wala ko mag-ingon nga nakahibalo ko unsay pinakamaayo. Wala na ko momando sa Dios sa angay Niyang buhaton. Nag-ampo ko uban sa kahibalo nga ako ang kinahanglang mohimo og kausaban, dili Siya. Nakadungog ko kausa nga “ang mga pag-ampo nga gitubag makapalambo sa pagtuo, ug ang mga pag-ampo nga dili matubag makahingpit sa pagtuo.” Mituo ko niana ug nakasiguro nga padayon kong makabaton og mga oportunidad nga makagamit sa akong pagtuo. Daghang milagro nga mitunga gikan nianang grabing panghitabo, dili lang kadtong akong giampo. Nakakat-on ko nga ang pag-ampo ang makapabuhagay sa mga panalangin nga naghulat aron ibu-bu ngari kanako. Gikinahanglan lang nako ang mga mata nga makakita niini!
Makaistorya ka ba bahin sa imong bunyag?
10 anyos ko dihang gibunyagan ko. Mibisita ko sa pamilya sa Wyoming, diin ang akong mama ug mga tiya miputos nako og puti nga panapton. Gilungagan nila ang tunga aron molusot ang akong ulo ug dayon gihigtan og pisi ang akong hawak aron mahimo kining sinina sa bunyag. Dihang mitikang ko sa natunaw nga snow sa Crow Creek, abi nako og mamatay ko sa kabugnaw. Katapusan kadto sa Agosto, apan ang tubig sama sa Enero. Dihang mihaw-as ko gikan sa hingpit nga pagka-unlod, naluhod ko sa na-ice nga lapok. Gialsa dayon ko sa akong tiyo ngadto sa daplin sa sapa, diin giputos ko og init nga habol ug milingkod sa kahoy. Didto niana nga kahoy nakasabut ko bahin sa Espiritu Santo. Natudloan ko nga ang Espiritu Santo usa ka sakop sa Dios nga Kapangulohan, ang sakop nga gitawag og Maghuhupay. Samtang naglingkod ko didto nga giputos sa init nga habol, akong gibati kon unsa ang maputos sa gugma sa atong Maghuhupay. Alang nako Siya usa ka langitnong higala nga makig-uban kanako kon ako magpakabuhing takus niana nga gasa. Uban sa habol nga giputos kanako, misugod ko sa pagbati sa kainit nga miabut tungod sa Espiritu Santo. Sama kini nga maputos niana nga habol, bation ang kainit, luwas, ug malinawon sa tibuok nakong kinabuhi. Nahibalo na ko karon nga daghang panahon sa akong kinabuhi diin nahupay ako atol sa pinakatugnawng mga oras pinaagi niana nga Maghuhupay. Naningkamot kong magpakabuhi nga takus sa Iyang presensya matag adlaw. Ang mga pag-aghat sa pagpili sa husto, paglikay sa peligro, pagpahumok sa gahi nga kasingkasing, o paghupay sa nagsubo mao ang tanan nga gipanalangin nianang adlawa didto sa makapakurog nga tubig sa Crow Creek!
Unsaon nako pagpuyo ang akong tinuohan?
Sa akong komunidad, mga tulo ka gabii matag semana, mahimo kong matawagan isip bolunter sa among lokal nga family violence program. Kapin sa 20 ka tuig na ko nga naghimo niini, ug dako kaayo kog pagbati niadtong akong serbisyohan. Moadto ko sa mga ospital ug motabang sa paghupay sa mga biktima ug sa ilang mga sakop sa pamilya gikan sa 00004000 trahedya sa sekswal nga pagpang-abuso. Nagsugod ko sa pag-bolunter sa domestic violence program niadtong 1990, dihang gusto sa akong bana nga ang among New Year’s resolution mag-focus sa pagserbisyo. Nagtuo ko nga nayabag siya. Tulo ang iyang trabaho aron naa ra ko sa balay uban sa mga bata. Unsaon man namo sa pagserbisyo? Gipili niya ang Habitat for Humanity, ug nakaingon ko, “Kon di ko gustong magsul-ob og bakus nga may mga himan sa mosunod nga 52 ka Sabado, kinahanglan kong mangita og butang nga akong ganahan.” Mao nga mihimo ko og dili kaayo hugot nga pag-ampo sa langit nga nangayo og direksyon sa akong paningkamot nga makaserbisyo. Sa katingala, ang bisan dili kaayo hugot nga pag-ampo natubag. Nianang adlawa gayud nakakita ko og artikulo sa among lokal nga newspaper nga nangita og mga bolunter alang sa dangpanan sa gidagmalan nga kababayen-an sa among nasud. Diha-diha dayon akong nakaplagan ang akong gipangita. Ang akong lola usa ka survivor sa kabayolente diha sa panimalay. Niadtong mga 1940, human siya gitukmod sa hagdanan ug nakuhaan sa iyang gisabak, iyang gidiborsyo ang akong lolo, mieskwela siya og kolehiyo, ug iyang gibuhi ang akong papa ug ang akong tiyo nga siya ra. Ang lola sa akong bana walay swerte. Biktima usab siya sa kabayolente diha sa panimalay. Gani, namatay siya sa mga kamot sa iyang bana. Mao nga karon akong gigahin ang akong panahon ug kusog agig pasidungog kanila ug sa panghinaut nga magawasnon ang kababayen-an sa kabayolente. Ang serbisyo nga akong gihatag mobalik kanako sa napulo ka pilo. Mas momaayo ko nga tawo human ko makaserbisyo. Mas hugot ang akong paggakos sa akong bana. Dili na kaayo ko reklamador, ug nagpasalamat ko sa Dios sa tanan nakong panalangin nga mas pirme na kada adlaw. Sa adlaw, magserbisyo ko isip presidente sa among kongregasyon sa organisasyon sa mga babaye. Gitawag kini og Relief Society. Ang among motto mao kini “Ang gugma dili gayud mopakyas.” Isip talagsaon ug magkalahi nga pundok sa mga babaye, among giusa ang among paningkamot nga makaserbisyo sa usag usa ug sa among komunidad.


text:
Makaistorya ka ba bahin sa imong bunyag?
-
V. Guzman mitubag …
Kaniadto nagpuasa ug nag-ampo ko aron masayud kon ang Simbahan ni Jesukristo sa mga Santos sa Ulahing mga Adlaw mao ba ang Tinuod nga Simbahan sa Dios ug nakadawat og positibo nga tubag, nasayud ko nga kinahanglan ko nga mabunyagan. Dili ko makalimot sa adlaw nga gipaunlod ko sa tubig sa tawo nga may awtoridad sa priesthood ug mikawas sa tubig nga mibati nga nalimpyohan sa nangagi nakong mga sala. Daghan ang ipakita
-
Byron mitubag …
Otso anyos ko didto sa Edmonton, Alberta, Canada. Gibunyagan ug gikumpirmahan ko ni papa isip miyembro sa simbahan. Nag-snow ug tugnaw sa gawas apan ang pagtapad ni papa nga naggunit nako, akong gibati ang kainit, kasigurado ug gugma nga kadto pa nako gibati. Namatay siya sa miaging tulo ka tuig apan mopiyong ko ug sa gihapon mabati ang iyang paggunit sa gamay nakong kamot. Daghan ang ipakita
-
Ron mitubag …
Nabunyagan ko sa pag-edad nako og 23 human mabasa ang Basahon ni Mormon ug natudloan sa talagsaong misyonaryo nga mga Mormon. Makahuluganon kadto nga panahon sa akong kinabuhi, ganghaan sa bag-ong kinabuhi sa pagsunod sa ehemplo ug pagtulun-an ni Jesukristo. Human sa 35 ka tuig akong mahinumduman sa gihapon ang kahinam nga mabunyagan ug ang malinawong pagbati sa kasinatian. Daghan ko’g panalangin sukad adtong adlawa, nagpalambo og daghang talento ug nagsinati sa personal nga kalamboan pinaagi sa pagserbiyso sa among mga higala ug silingan. Usa kini ka nagpadayong panaw. Daghan ang ipakita
-
Elcio mitubag …
Nabunyagan ko niadtong 2001. Talagsaon kadto. Ang tanan bag-o nako kay Katoliko gyud ko kaniadto. Ang akong pamilya ug asawa diha sa bunyag. Daghan ang ipakita
-
Anne! mitubag …
Kon pareha ta, nagpakaaron-ingnon ka nga prinsesa sa bata pa. Nag-ilis ka, nag-korona, may gigunitang baston, ug mapahitas-ong mipaso sa kwarto ingon og halangdon. Makalingaw! Imong mahinumduman ang pagbati. Nabunyagan ko pagka-otso anyos nako. Mahinumduman pa nako ang kasinatian, tungod mahinumduman nako akong gibati. Nagsul-ob ko og puti naglingkod tapad ni papa sa bangko sa bunyaganan aron iya kong bunyagan. Hapit na mahugasi ang akong mga sala, ug nakasiguro ko (sa linghod nakong hunahuna) ang Dios mismo nagtan-aw nako gikan sa langit anang adlawa. Sigurado ko nga nakakita ug mapasigarbuhon siya nako. Nindot kadtong hunahunaon. Tingali naghunahuna ka unsang mga sala ang kabalak-an sa usa ka 8 anyos. Sa tibuok nakong kinabuhi gitudloan ko nga ako ang responsable sa akong mga hunahuna ug lihok. Gitudloan ko nga ang makasilo nga mga lihok o wala hunahunaang mga sayop mao ang ginagmayng lakang paingon sa sayop nga dalan. Mituo ko nga ang pagpabunyag maoy unang lakang sa pagpuyo og balik uban sa Dios human sa kinabuhi. Gitudloan ko nga maglaum sa pinakamaayo, magmalipayon ug buhaton ang kutob sa mahimo. Ang tanan masayop. Ang dalan sa kalipay, ug kalamboan sa kaugalingon mao ang pag-ila dayon sa mga sayop, maningkamot sa pagwagtang sa kahapdos, mokumpisal sa sala, o mag-ampo ug magpadayon sa paningkamot. Ang akong bunyag wala mopabati nga ako halangdon, linahi nga prinsesa, mibati ko nga gibayaw ug labaw sa kasarangan. Nahibalo kong naa ko sa hustong dalan, ug nindot na nga pagbati. Daghan ang ipakita
-
Daisy mitubag …
Anindot kadto. Daghan ang ipakita
-
Judy mitubag …
10 anyos ko dihang gibunyagan ko. Mibisita ko sa pamilya sa Wyoming, diin ang akong mama ug mga tiya miputos nako og puti nga panapton. Gilungagan nila ang tunga aron molusot ang akong ulo ug dayon gihigtan og pisi ang akong hawak aron mahimo kining sinina sa bunyag. Dihang mitikang ko sa natunaw nga snow sa Crow Creek, abi nako og mamatay ko sa kabugnaw. Katapusan kadto sa Agosto, apan ang tubig sama sa Enero. Dihang mihaw-as ko gikan sa hingpit nga pagka-unlod, naluhod ko sa na-ice nga lapok. Gialsa dayon ko sa akong tiyo ngadto sa daplin sa sapa, diin giputos ko og init nga habol ug milingkod sa kahoy. Didto niana nga kahoy nakasabut ko bahin sa Espiritu Santo. Natudloan ko nga ang Espiritu Santo usa ka sakop sa Dios nga Kapangulohan, ang sakop nga gitawag og Maghuhupay. Samtang naglingkod ko didto nga giputos sa init nga habol, akong gibati kon unsa ang maputos sa gugma sa atong Maghuhupay. Alang nako Siya usa ka langitnong higala nga makig-uban kanako kon ako magpakabuhing takus niana nga gasa. Uban sa habol nga giputos kanako, misugod ko sa pagbati sa kainit nga miabut tungod sa Espiritu Santo. Sama kini nga maputos niana nga habol, bation ang kainit, luwas, ug malinawon sa tibuok nakong kinabuhi. Nahibalo na ko karon nga daghang panahon sa akong kinabuhi diin nahupay ako atol sa pinakatugnawng mga oras pinaagi niana nga Maghuhupay. Naningkamot kong magpakabuhi nga takus sa Iyang presensya matag adlaw. Ang mga pag-aghat sa pagpili sa husto, paglikay sa peligro, pagpahumok sa gahi nga kasingkasing, o paghupay sa nagsubo mao ang tanan nga gipanalangin nianang adlawa didto sa makapakurog nga tubig sa Crow Creek! Daghan ang ipakita
-
Mia mitubag …
Yano ra kaayo ni sa tinuoray. Naa koy igsoon didto ug malinawon ko. Wala ko kahibalo sa tubag sa tanan apan naa koy tubag sa importanting mga butang ug may pagtuo ko sa Dios. May pagtuo ko nga ang tanan ipadayag ra inig abut sa panahon. Daghan ang ipakita


text:
Hi Ako si Anne!
Mahitungod Nako
Malipayon ko sa 5 ka anak, ug 2 ka apo. Full-time kong nagtrabaho sa elementary school sa mga bata nga may espesyal nga panginahanglan, ug ganahan ko niini. Ang mga bata daghan og ikatudlo nato. Ang pipila sa paborito nakong mga butang mao ni: i-date akong bana, mobasa og walay paglubad nga mga libro, ug mokanta. Mokanta ko sa dakong lokal nga choir nga may 150 ka tingog. Pinangga nako akong pamilya, ug paborito nakong holiday ang Thanksgiving.
Ngano nga Ako usa ka Mormon?
Usa ko ka Mormon kay ang tanan nakong nakat-unan sa doktrina sa Momon tinuod. Kasagaran ang mga tawo makaila kon ang butang husto ba alang nila, ug mao sab na ngari nako. Usa ko ka Mormon kay akong nabasa ug natun-an ang Basahon ni Mormon. Nag-ampo ko aron masayud sa katinuod niini. Gitubag sa Dios ang akong mga pag-ampo ug gitandog akong kasingkasing ug hunahuna nga ang ebanghelyo mao ang tinuod sa kalibutan.
Personal nga mga Istorya
Makaistorya ka ba bahin sa imong bunyag?
Kon pareha ta, nagpakaaron-ingnon ka nga prinsesa sa bata pa. Nag-ilis ka, nag-korona, may gigunitang baston, ug mapahitas-ong mipaso sa kwarto ingon og halangdon. Makalingaw! Imong mahinumduman ang pagbati. Nabunyagan ko pagka-otso anyos nako. Mahinumduman pa nako ang kasinatian, tungod mahinumduman nako akong gibati. Nagsul-ob ko og puti naglingkod tapad ni papa sa bangko sa bunyaganan aron iya kong bunyagan. Hapit na mahugasi ang akong mga sala, ug nakasiguro ko (sa linghod nakong hunahuna) ang Dios mismo nagtan-aw nako gikan sa langit anang adlawa. Sigurado ko nga nakakita ug mapasigarbuhon siya nako. Nindot kadtong hunahunaon. Tingali naghunahuna ka unsang mga sala ang kabalak-an sa usa ka 8 anyos. Sa tibuok nakong kinabuhi gitudloan ko nga ako ang responsable sa akong mga hunahuna ug lihok. Gitudloan ko nga ang makasilo nga mga lihok o wala hunahunaang mga sayop mao ang ginagmayng lakang paingon sa sayop nga dalan. Mituo ko nga ang pagpabunyag maoy unang lakang sa pagpuyo og balik uban sa Dios human sa kinabuhi. Gitudloan ko nga maglaum sa pinakamaayo, magmalipayon ug buhaton ang kutob sa mahimo. Ang tanan masayop. Ang dalan sa kalipay, ug kalamboan sa kaugalingon mao ang pag-ila dayon sa mga sayop, maningkamot sa pagwagtang sa kahapdos, mokumpisal sa sala, o mag-ampo ug magpadayon sa paningkamot. Ang akong bunyag wala mopabati nga ako halangdon, linahi nga prinsesa, mibati ko nga gibayaw ug labaw sa kasarangan. Nahibalo kong naa ko sa hustong dalan, ug nindot na nga pagbati.
Unsay nakatabang sa pagpalambo og kahusay sa inyong panimalay?
Nahibaloan nako nga ang pagpaningkamot nga magmalipayon ang tanan lisud usab sa samang higayon! Ang malipayong panimalay magsugod nako ug sa akong mga pagbati. Di ko makalaum nga ikasabut ang mga bata kon kanunay kong gisaput! Mao, nga kon makamatikod ko nga bati akong kinaiya, wagtangon ko kini pinaagi sa pagpahiyom, pagkanta, pakig-uban sa mga bata, o mohangyo nga istoryahan ko og pinakanindot nga komedya. Epektibo kini! Ang tanan ganahan sa makalingaw nga “knock, knock” nga komedya, di ba? Laing paagi sa malipayong panimalay mao ang paghunahuna sa tanang butang nga makalipay nimo. Sugdi sa paglista kini. Nalipay ko nga NAA koy panimalay! Pwede ra ingon ana ka simple. Ang pagkamalipayon, ug panag-uyon sa panimalay pinili nga kinaiya. Mahimo nimo ni, angay lang ni.
0000224C Unsaon nako pagpuyo ang akong tinuohan?
Ang pagka-Mormon nagpasabut nga magpakabuhi sa akong gituohan, sa tanan nakong gibuhat. Ang akong espiritwalidad kabahin na sa akong pagkatawo. Ang akong hugot nga pagtuo mao ang mga bongbong ug salog nga gitumban. Misaad ko nga mahimong pinakamaayo kutob sa mahimo. Buot pasabut motabang sa uban, ug mahimong higala. Maningkamot kong magmatinuoron gayud. Maningkamot kong mosunod sa ehemplo ni Jesus ug mohigugma sa ubang tawo. Mogahin ko’g panahon matag bulan nga mobisita sa akong mga kauban sa simbahan. Hisgutan namo ang bahin ni Jesus ug mag-istoryahay bahin sa inadlawng kalihokan, sama sa pag-atiman sa mga bata, trabaho, ug pagpasuroy sa iro. Nagsunod ko sa akong gituohan pinaagi sa pagbasa sa Basahon ni Mormon matag adlaw, ug mag-ampo. Nagsunod ko sa akong gituohan pinaagi sa paghinumdom sa mga pakigsaad nako ngadto sa Dios dihang gibunyagan ko, ug sa pagtuman niini.


text:
Hi Ako si Elcio
Mahitungod Nako
Duna koy degree sa Law ug MBA sa business management. Kanunay ko nga mo-surf, molangoy, magpraktis og Jiu Jitsu ug magdula og squash. Amahan ko ug nagsimba sa chapel nga duol sa templo.
Ngano nga Ako usa ka Mormon?
Tungod kay duna koy pagpamatuod nga kini nga simbahan tinuod ug ang organisasyon niini dinasig ug gipadayag sa Dios. Nahibaloan nako ang Simbahan pinaagi sa akong asawa. Gitudloan namo ang among mga anak, ug nagkat-on mi nga mahimong buotang mga tawo.
Personal nga mga Istorya
Makaistorya ka ba bahin sa imong bunyag?
Nabunyagan ko niadtong 2001. Talagsaon kadto. Ang tanan bag-o nako kay Katoliko gyud ko kaniadto. Ang akong pamilya ug asawa diha sa bunyag.
Unsaon nako pagpuyo ang akong tinuohan?
Ward clerk ko. Nasayud ko nga anaa ko sa eksakto nga lugar.Ganahan kaayo ko sa Ebanghelyo ug nindot ang pamati sa pagserbisyo.


text:
Hi Ako si Rose Yvette
Mahitungod Nako
Artist ang akong propesyon, painter ug printmaker ug naa ko nagtrabaho sa akong home studio sa Virginia ug sagad nakong i-paint ang hulagway sa usa ka tawo. Nakagradwar ko og Fine Arts Studio ug Art History niadtong 1990. Nanudlo sab ko og art sa akong studio. Apan una sa tanan, usa ko ka asawa ug inahan sa 4 ka talagsaong mga anak nga nanag-edad og 19 paubos sa 9. Ang pagbalanse sa akong pamilya ug sa pagkamamugnaong bahin sa akong kinabuhi usa ka padayong proseso ug padayon kong nangayo og giya sa Ginoo sa pagdumala sa busy namong kinabuhi, nga magpadayon sa unsay importante nga mao ang pisikal ug emosyonal nga kaayohan sa akong pamilya. Bisan unsa ko kamalampuson sa akong trabaho, ang pinakanindot nakong panalangin maggikan sa bililhong relasyon sa akong pamilya. Ang pagka-mama sa tinuoray mao ang pinakamahagitong butang nga akong nabuhat, apan pinakamagantihon sa daghang paagi ug tinuod kini. Naghatag kini og dakong kahulugan kanako isip artist nga wala nako dahuma kay nag-paint ko karon sa impluwensya isip usa ka babaye, ug usa ka inahan.
Ngano nga Ako usa ka Mormon?
Nagpamiyembro ko sa Simbahan sa edad nga 19 dihang nasayran nako ang Simbahan pinaagi sa dugay na nakong mga silingan ug suod nga mga higala mga Mormon. Sukad 5 anyos ko, daghan ko’g panahon nga naa sa ilang balay ug kanunay nga mobati sa nindot nga diwa didto. Akong nakita ang inter-aksyon sa ilang pamilya ug mitambong ko og mga kalihokan sa simbahan ug nakahimamat og ubang miyembro sa Simbahan ug kanunay bation ang sama nga diwa. May kasanag sila ug kana akong gusto. Gusto nako kana nga sekreto sa kalipay. Apan isip usa ka bata, tanan kini akong hunahuna lamang. Dihang nag-18 anyos ko, tunga-tunga sa akong pagka freshman ug sophomore sa kolehiyo kining mga butanga kalit nga nahimong mas importante kanako. Wala mahimuot sa kamabaw ug kakulang sa kahulugan sa mga ideya sa kalibutan ug wala makaeskwela og usa ka tuig sa kolehiyo, akong gibati nga duna pay mas dugang sa kinabuhi kay sa pagpakabuhi lamang. Nahibalo kong kinahanglan nga mangita ko sa Dios. Gusto kong mahibalo asa ang tinuod nga Simbahan. Busa, nagsiksik ko sa daghang relihiyon, kay dili ko aktibo sa gikamat-an nakong relihiyon. Niadtong higayuna, gipabisitahan ko sa akong higala sa mga misyonaryo. Kon kaniadto pa ni, tingali maglagot ko, apan panahon kini diin nagpangita ko og mga tubag. Gusto kong mahibalo sa akong kaugalingon. Ang mensahe sa mga misyonaryo kabahin sa plano sa Langitnong Amahan alang sa kalipay mitandog kanako, ingon og nahibalo na ko niini kaniadto, apan kinahanglang mabati kini. Tanan kini ingon og pamilyar. Nahibalo ko nga gusto nako ang tinuod nga kahulugan sa butang, dili lumalabay nga kalibutanong kalipay. Gusto ko og tinuod nga kalipay. Sa pagkadungog nga may plano ang Dios alang sa akong kalipay akong gibati nga tinuod kini. Sa pagkasayud nga ang Langitnong Amahan mapinanggaon nga Amahan ug ako Iyang anak, nga Siya mipadala sa Iyang Anak si Jesukristo sa pagtubos ug nabanhaw alang kanato, alang nako, usa kini sa bililhong bulawan ug mao nga, sa kalit may kahulugan kini kanako hangtud karon. Dili tin-aw ang akong kahibalo sa Dios ug ni Jesukristo sa nagdako ko, wala kaayo ko kaila nila, wala kaayo koy nahibaloan sa relihiyon sa bata pa, apan sa kalit ang kahibalo kinsa ang Dios ug Iyang anak ug ang kahibalo kinsa ako, nakahatag og katin-awan nako. Ang pagkat-on sa plano sa mahigugmaong Langitnong Amahan alang sa kalipay sama sa pinakatam-is nga prutas nga akong natilawan. Ako dunay katuyoan, ang kinabuhi dunay padulngan ug ang mga relasyon ug pamilya tanan may kahulugan. Gusto nakong mabatunan kana nga gugma sa akong pamilya. Bisan ang pagkat-on sa kamatuoran nga si Joseph Smith maoy instrumento aron mapahiuli ang Simbahan sa Ginoo makahuluganon. Siya ang unang propeta niining dispensasyon sa ulahing mga adlaw ug ang gahum sa priesthood ug tanang yawe niini kinahanglang ipahiuli ni Jesukristo pinaagi kaniya. Ang katinuod nga si Jesukristo, dili si Joseph Smith ang nangulo niini nga Simbahan, matuod gayud. Ang iyang mga apostoles ug mga propeta nagtinguha Kaniya ug sa Iyang Espiritu alang sa direkta nga giya. Dili kini hinimo sa tawo nga Simbahan. Dugang pa, tungod sa akong nakat-unan gikan sa mga misyonaryo nga makapangutana ko sa Dios Mismo kon tinuod ba kining mga butanga ug makadawat ko og tubag maoy nakahatag og dakong kalainan. Kini tinuod sab alang nako ug timaan kini sa usa ka tinuod nga relihiyon. Dili ko magsalig sa ila lang nga mga pulong. Makapangutana ko sa Dios human sa tumang pagtuon ug pagsiksik ug pag-ampo. Ug akong gibati ang samang mga panalangin nga nakat-unan gikan sa mga misyonaryo, ang samang panalangin nga akong gibati uban sa pamilya sa suod nakong higala, espesyal nga butang, ang espiritu. Akong gibati ang kainit sa dughan ug nahibalo ko nga tinuod ang tanang butang. Ug akong nadawat ang tubag nga kini matuod. 23 ka tuig sa akong pagkamiyembro sa Simbahan ni Jesukristo sa mga Santos sa Ulahing mga Adlaw, nagpadayon lang gayud ako. Dili ko makadetalye sa tanang panalangin sa akong kinabuhi. Gipanalanginan ko sa ebanghelyo og buhong ug hingpit nga kinabuhi diin akong makita ang mga kamot sa Dios pinaagi sa akong pag-ampo Kaniya ug matag adlaw nga pagtuon sa kasulatan. Ako ug ang akong bana naka 000019A3 sal sa Templo sa Washington DC ug 20 ka tuig na mi nga minyo. Ang ebanghelyo nakatabang sa akong pagpatubo sa 4 ka anak usa ka panalangin nga dili masukod kay nahibalo kong dili kami pasagdan nga mohimo og mga butang nga mag-inusara. Makapangayo kami og giya sa Dios ug makasunod sa hingpit nga dalan pinaagi ni Jesukristo. Kon kami masayop sa matag adlaw, makahinulsol kami nga sinsero aron maduol Kaniya. Nakita nga kanang kahibalo naglambo sa akong mga anak, nga sila usab nagpalig-on sa ilang pagpamatuod sa Manluluwas ug sa kahingpitan sa Ebanghelyo, usa ka kalipay nga dili masukod kay naka-ankla man kini sa ilang kinabuhi, bisan unsa nga bagyo ang moabut kanila, nahibalo sila unsay ilang buhaton pagbuntog sa bisan unsang kalisdanan. Kon hinumduman nako ang akong kabatan-on nga nagtubo nga walay kahibalo sa kahingpitan sa Ebanghelyo uban sa padayong tinguha nga mawala ang kahaw-ang, ug ikumpara kini sa kinabuhi sa mga batan-on nga maalamon sa ilang mga pagpili, ug hingpit nga nagsunod sa mga pagtulun-an sa Ebanghelyo, ug nag-angkon sa tanang panalangin, akong nakita ang direktang ebidensya nga ang Ebanghelyo tinuod. Akong nakita ang katalagsaon sa ilang kinaiya, buotan, makamao ug malipayong mga indbidwal ug kini ang direktang bunga sa pagpakabuhi sa Ebanghelyo. Mas naka-focus sila sa unsay importante sa kinabuhi. Akong nakita nga naglambo usab kanila ang mabinationg kasingkasing nga padayong may oportunidad nga ipaulahi ang kaugalingon ug moserbisyo sa uban. Nagpalambo sila og mga kinaiya sa kaligdong ug hiyas ug mapasigarbuhon ko kanila. Ang Simbahan ni Jesukristo sa mga Santos sa Ulahing mga Adlaw ang tinuod nga gipahiuli nga Simbahan sa Ginoo. Mapasalamaton kaayo ko sa kahibalo nga ang priesthood gipahiuli ug bukas ang mga bintana sa langit. Akong nasinati ang mga milagro sa akong kinabuhi gamay man o dako , kasagaran kinaugalingong mga pagsaksi sa espiritu nga kining tanan tinuod. Akong nakita nga naa sab ang mga milagro sa organisasyon sa Simbahan sa akong pagkapangulo sa lainlaing kapasidad ug apil ko sa mga panghitabo. Akong nakita ang gugma ug pagpangga sa mga lider alang sa mga miyembro ug sila giabagan sa Ginoo samtang nagtinguha sila sa giya ni Jesukristo pinaagi sa Espiritu Santo. Kanunay sila nakong nakita nga nagserbisyo sa ingon nga kinaiya, “Ginoo unsa ang ipabuhat mo kanako, dili ang akong pagbuot ang matuman kondili ang imo?” Akong nakita ang ordinaryong mga tawo nga mihimo og dili ordinaryong mga butang. Akong nakita nga ang Simbahan tinuod tungod sa tiunay nga gugma ni Kristo ug kamabination nga akong gibati dinhi lang sa Simbahan, labihan ka nindot nga pakig-uban sa akong kongregasyon, bisan taga asa pa. Among gibati nga tinuod kini nga Simbahan sa Ginoo kay Iya kining ipahimutang diin ang matag miyembro may oportunidad sa pagtabang ug pag-amuma sa usag-usa, diin daghang dili makita nga kamabination anaa matag adlaw, diin ang tabang gihimo kon dunay panginahanglan ug walay mataligam-an. Ang kinabuhi sa mga pamilya sa among kongregasyon suod kaayo, nagkat-on mi sa usag usa, nagtinabangay, nagpatubo sa among mga anak, mangatawa ug manghilak, manalangin sa usag usa. Kini usab nga mga relasyon malungtaron ug makahuluganon ug mao kana ang pamaagi sa Zion. Ang Simbahan ni Jesukristo sa mga Santos sa Ulahing mga Adlaw ang tinuod nga organisasyon sa Ginoo. Usa ko ka Mormon kay ang tanan nakong kaugatan nasayud nga ang ebanghelyo tinuod ug gituyo sa paggiya kanamo sa tinuod nga kalipay: aron makabaton og makahuluganong kinabuhi dinhi, aron may buhong ug makahuluganong relasyon dinhi ug mobati sa tiunay nga gugma ni Kristo pinaagi niana nga pakig-uban ug kita makapalambo ug makagamit niining gihatagan og bili nga hiyas pinaagi sa pagserbisyo ug pagtabang sa uban. Makaadto kita sa langit pinaagi sa pagtinabangay ug sa pagdala sa atong mga pamilya. Nahibalo kong tinuod ang Dios, nga Siya motubag sa pag-ampo, sa akong pag-ampo ug ang perpekto nga sumbanan alang sa kalipay mao ang pagsunod sa sumbanan sa Ginoo, kang Jesukristo, sa kamabination ug sa buhat ug kini ang akong pagpamatuod, sa pangalan ni Jesukristo, Manluluwas sa Kalibutan, amen.
Personal nga mga Istorya
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Bisan sa mga tintasyon nga masubsob sa akong trabaho sa art, midesisyon mi sa akong bana nga sa balay lang ko nga mahimong full-time nga inahan. Sigurado kong kini nga desisyon nakapasagmuyo sa pipila sa akong mga propesor kinsa naglaum og malampusong panarbaho alang nako human og eskwela. Bisan pa, midesisyon kami niini kay anaa kami sa posisyon nga makakab-ot niini nga tumong, ug dili kami mohukom ni bisan kinsa sa nanarbaho nga inahan, o single nga inahan nga kinahanglang manarbaho. Haum kini nga desisyon sa kahimtang sa among pamilya. Akong gipili nga dili una manarbaho hangtud mahingkod na sila, o gamay lang una ang akong trabaho, ilabi na nga gagmay pa sila. Human sa 19 ka tuig nga pag-atiman sa mg 00004000 a bata, nagpasalamat ko niana nga desisyon, dili lang kay naa ko sa tanang panahon, sa maayo ug sa dili maayo, talagsaon ug mahagiton, apan kon molabay na kini, dili na nimo kini makuha og balik. Ug sa kalit milapas na kadtong 19 ka tuig. Wala gayud ko magmahay nga sa balay ra ko uban sa akong mga anak. Wala sab ko mapugos nga buhaton kini. Kadto akong desisyon. Samtang ang kalibutan dili kaayo mouyon niana nga desisyon, ug minus ang respeto sa akong kaalam, maingon og dili haum nga hunahunaon sa uban nga ang pagka-mama dili mahitungod “kanako”. Mahitungod kini “kanila” ug sa pag-amuma sa gagmay pa nga kasingkasing ug hunahuna aron sila makamao, makakat-on, manggihunahunaon, mga tawo nga may integridad ug maayong kinaiya, ug labaw sa tanan, mga bata nga kanunayng mobati nga gihigugma, may pagsalig sa kaugalingon, mga anak sa Dios, may kahibalo sa kahingpitan sa Ebanghelyo ni Jesukristo. Ilabi na karon nga ang 3 sa 4 nakong anak mga tin-edyer na, klaro na kaayo nako karon sa unsang paagi ang desisyon nga full-time ko nga inahan hingpit nga nakabenipisyo nila ug kanako. Suod ug lig-on ang among relasyon ug akong nakita unsa nga matang sa indibidwal sila sa umaabut. Dili lamang sila mga bata nga mga maayo og kinaiya nga may taas nga sumbanan ug pagbati sa responsibilidad, nagkahingkod sila nga maayong mga higala ingon man ngari kanako. Sa katapusan, ang kahingpitan sa Ebanghelyo gidesinyo aron pag-abag sa mga pamilya sa pagmugna og relasyon nga may tinuod nga kahulugan, dili pinugngan nga paghigugmaay, bisan sa lisud nga panahon, gitambagan kami nga mag-ampo, motabang ug moserbisyo sa usag usa ug sa paghigugma nga walay kondisyon. Ug dili sama sa ubang kahimtang, ang mga ginikanan may katungod nga makadawat og tubag sa mga pag-ampo kabahin sa sagrado kaayo namong pagkatinugyanan sa among mga anak. Natambagan kami nga ilakip ang Langitnong Amahan sa buluhaton sa pagkaginikanan, dako kini nga kahupayan. Isip ginikanan, nakadawat ko’g daghan kaayong tubag sa pag-ampo para sa akong mga anak ug sa espiritwal nilang panginahanglan, gani sa kahibalo nga ang bata anaa sa espirituhanong pamiligro. Mapasalamaton kaayo ko sa gahum sa pag-ampo. Nagpasabut kini nga ang Dios ug ang kahingpitan sa Ebanghelyo niining ulahing mga adlaw tinuod. Akong nakita ang iyang kamot matag adlaw sa ginagmay ug sa delikadong mga butang sa akong kinabuhi, makaduol ko sa Langitnong Amahan unsaon nga maayong paggamit sa akong panahon ug pagserbisyo sa pamilya. Nakatabang sab nako ang pag-ampo aron mabuntog ang makaluya nga mga panahon kay ang kaluya ug kalisdanan anaa kanunay sa pamilya, ug sa pagpakigbatok niini. Ang estilo sa akong pagkaginikanan nga gipasikad sa gugma ni Jesukristo kanunayng nakapahinumdom nila nga sila mga anak sa Dios. Ang pagpamalandong ug pag-ampo atol sa makaluya nga mga panahon makapatin-aw sa akong panghunahuna, sa pag-ingon “unsaon kaha kini pagsulbad sa Ginoo?” o “palihug lig-una ko” aron makalikay ko sa kapungot ug akong maatubang ang mga sitwasyon nga mas hapsay ug mamintenar ang dignidad sa tanan. Sa katapusan, ang kaanad nga mag-ampo ug magtuon sa kasulatan matag adlaw, mangayo og Langitnong panabang sa inadlaw nga buhat diha sa tinagsa ug sa pamilya nga pag-ampo, makamugna og makahuluganong panahon, nga sagad mosangput sa wala planoha nga mga hitabo, mao ang pamaagi nga gidesinyo sa Langitnong Amahan aron malig-on ang mga pamilya.
Unsaon nako pagpuyo ang akong tinuohan?
Karon nagtrabaho ko isip Nursery Leader sa mga bata nga nag-edad og 18 ka bulan hangtud 3 anyos ug nagserbisyo sab isip planning committee alang sa tinuig nga Youth Conference sa daghang katuigan. Sulod sa katuigan nagserbisyo ko isip lider sa organisasyon sa kabatan-onan sa Simbahan ingon man sa organisasyon sa kababayen-an sa Simbahan ug sa organisasyon sa mga bata. Nagserbisyo sab ko isip organist, pianist ug chorister sa akong ward ug kanunay nga moapil sa choir sa simbahan.


text:
Nganong ang mga babaye dili maghupot sa priesthood sa Ang Simbahan ni Jesukristo sa mga Santos sa Ulahing mga Adlaw? Sa unsang paagi nga ang mga babaye nga Mormon maggiya diha sa Simbahan?
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miingon:
“Ang mga babaye wala maghupot sa priesthood tungod kay mao kana ang paagi sa Ginoo. Kabahin kini sa Iyang programa. Ang mga babaye adunay importante nga dapit niini nga Simbahan. Ang mga lalaki naghupot sa mga katungdanan sa priesthood sa Simbahan. Apan ang mga babaye adunay talagsaong dapit niini nga Simbahan. Sila adunay ilang kaugalingong organisasyon. Gisugdan kini niadtong 1842 ni Propeta Joseph Smith, gitawag nga Relief Society, tungod kay ang inisyal nga katuyoan mao ang paghatag og tabang niadtong nanginahanglan. Mitubo kini, sa akong pagtuo, ang pinakadako nga organisasyon sa mga babaye sa kalibutan… Aduna silay ilang kaugalingong mga opisina, ilang kaugalingong kapangulohan, ilang kaugalingong hunta. Nga moabut ngadto sa pinakagamay nga unit sa Simbahan bisan asa sa kalibutan…
“Ang mga lalaki naghupot sa priesthood, oo. Apan ang akong asawa mao ang akong kompanyon. Niini nga Simbahan ang lalaki dili maglakaw una sa iyang asawa ni ulahi sa iyang asawa apan sa iyang kiliran. Kapareha ra sila niini nga kinabuhi sa usa ka importante nga kalihokan.”
-
Rose Yvette mitubag …
Ang tahas sa pagkababaye hingpit ang pagkaparehas, dili ubos, sa tahas sa priesthood sa mga lalaki. Ang mga babaye kaparehas nga tigdawat sa mga panalangin sa priesthood ug may mga oportunidad sa pagpangulo sulod sa Simbahan gikan sa pinakataas nga lebel sa mga General Authority ngadto lebel sa kongregasyon, mga tahas nga magpasidungog ug naglihok uyon sa tahas sa mga lalaki. Ang mga babaye ug ang priesthood kinahanglan magkauban, ang usa dili makahimo sa tahas kon wala ang usa. Kon lantawon ang priesthood, gidesinyo kini isip tigdumala nga gahum sa mga yawe ug ordinansa sa pagpanalangin sa uban ug dili gayud ipanghambug, ug gani sulod sa templo ang mga babaye makadumala sa piho nga mga ordinansa. Apan, kon sabton ang organisasyon, sa pamaagi sa Simbahan, ang mga babaye ug lalaki dili magtinguha sa bisan unsang posisyon sa ilang kaugalingong kabubut-on. Ang tawo tawagon sa piho nga buluhaton sulod sa usa ka panahon apan walay gahum nga makapalabaw kaniya sa uban. Walay diskriminasyon sa sekswal, perpekto ang pagkabalanse, ang lalaki ug babaye makadawat og susama nga gasa, may piho nga mga gasa ug matang nga ihatag sa mga babaye. Apan samtang ang priesthood itugyan lamang ngadto sa lalaki, ang tahas sa pagkababaye ug tanang gasa niini, ang mga kalidad ihatag sa mga babaye sa natural nilang mga aspeto. Ginaingon nga ang mga babaye mga sinugo sa mga anghel isip kinaiyanhon nila nga gasa. Giawhag usab ang mga babaye sa pagpadayon sa ilang edukasyon ug pagpalambo sa ilang mga kahanas. Daghan ang ipakita
-
vivian muñoz mitubag …
Kaming mga kababayen-an sa Simbahan bulahan nga mahibalo nga aduna kami espesyal nga dapit sa plano sa Dios, ug kini nga dapit ug tahas tukma ug hingpit alang sa pagkab-ot og kalipay sa pamilya, ug sa kahangturan. Mahimo kami nga asawa, kaparis, tigtambag sa usa ka lalaki nga naghupot og priesthood, ug usa ka lahi, talagsaon, espesyal, nga kami kauban sa atong Langitnong Amahan: nga mahimong mga inahan; nga makahatag kami og pisikal nga lawas sa espiritung mga anak sa Dios, ug makabaton og talagsaong kasinatian sa pagmabdos sa ilaha, pag-alima, pagpadako, ug pagtudlo nga sila makabarug sa kaugalingon, magmalipayon. Makalipay gayud!!! Malipayon ko nga nahimong usa ka babaye og inahan. Daghan ang ipakita
-
Rochelle mitubag …
Usa sa labing dako nga sayop nga mga pagtuo sa akong hunahuna nga ang mga tawo aduna mahitungod sa atong Simbahan mao nga ang mga babaye sunud-sunuran, huyang, o ubos ra. Kanunay akong nagkatawa kon makadungog ako og tawo nga nagpahayag niining sayop nga pagtuo ug naghunahuna nga sila kinahanglan mokuyog-kuyog kanako o sa akong mga higala sulod sa usa ka adlaw. Sa akong panan-aw, ang mga babaye sa Simbahan lig-on kaayo. Ang usa ka tawo tingali matingala ngano, kon kini mao ang sitwasyon, nga ang mga babaye wala maghupot sa priesthood. Ang paghupot sa priesthood dili makatumbas sa pagkapangulo. Ako nakaserbisyo og lima ka lainlaing kapangulohan sa akong kinabuhi ug nahatagan og daghan nga mga oportunidad sa pagpangulo. Apan ang pagkapangulo sa tinuod serbisyo lamang. Ang pagserbisyo ug ang paghatag og kalooy ngadto sa uban mao ang kinahanglan natong tanan nga tinguhaon sa pagbuhat. Ako nagtuo nga ang kalibutan naghatag og piho nga bili ngadto sa mga butang nga adunay mas makita o gibug-aton. Ang pagbaton og mga anak nga adunay espesyal nga mga panginahanglan sa tinuod nakahatag kanako og lain nga panan-aw kalabut niini. Ang akong anak nga lalaki nga si Ethan may cerebral palsy. Ang manghud niyang babaye nga si Jane nahimong dako kaayo nga tabang ug suporta kaniya sulod sa mga katuigan. Sa dihang misugod si Jane sa pagsulti, misugod si Ethan sa pagsulti. Nagtudlo siya kaniya og daghan nga mga butang. Ang iyang tahas isip suporta nga tawo dili minos og bili kay sa tawo kinsa nakadawat sa tanan nga atensyon. Ang duha adunay parehas og bili ug gugma sa akong panan-aw. Sa bali, ang akong mga lalaki dili bantugan sa mga paagi sa kalibutan. Dili gayud sila mabutang sa hapin sa usa ka magasin, apan ang ilang bili dili minos ngari kanako o ngadto sa Langitnong Amahan. Nasayud ako nga sila parehas ngadto sa bisan unsa nga nindot o gamhanang tawo. Sa lain nga mga pulong, kasagaran naghatag kita og bili ug gahum ngadto sa mga tahas tungod lamang kay atong gitan-aw nga ingon og kini mas importante. Ako nakahibalo nga kitang tanan adunay mga tahas ug mga misyon sa kinabuhi nga mga bililhon—lamang lainlain. Busa, ang mga lalaki mangalagad sa mga buhaton sa priesthood, apan ang akong bana ug ako parehas og mga panalangin sa priesthood. Ang gahum sa priesthood mao ang gahum sa Dios. Kita, isip mga tawo, gihatagan lamang sa oportunidad sa pag-apil niini. Ang mga lalaki ug mga babaye adunay lainlain nga mga tahas, apan ni usa labaw ka importante kay sa usa. Sa tinuod, sa kasagaran, ako mao ang anaa sa panimalay nga mopasiugda og mga panalangin sa priesthood. Daghang mga higayon, ako nag-ampo nga may problema ug nadawat ang tubag nga hangyoon ang akong bana sa paghatag og panalangin. Kini nga mga higayon nahimong labing gamhanan, tungod kay akong nahibaloan nga kini mao ang kabubut-on sa Dios diha sa among panimalay. Ang usa ka ehemplo mao kadtong si Ethan tres anyos. Nag-inom siya og 12 ka doses sa tambal kada adlaw ug sa gihapon may dili mo minos sa 10 ka pagkirig kada adlaw. Kini lisud kaayo nga panahon nga may bag-o usab nga gianak diha sa panimalay. Nagsige ako og ampo alang sa panabang, ug ang tubag nga akong nadawat mao ang paghangyo sa akong bana sa paghatag og panalangin. Amo kining gisugdan uban sa gilugway nga pagpuasa sa tibuok pamilya. Sa diha nga ang mga kamot sa akong bana ug sa usa ka higala gipatong sa ulo ni Ethan, ang akong bana mipahayag nga ang iyang mga pagkirig mohunong dihadiha dayon. Sukad niana nga higayon, wala nay lain siya nga pagkirig. Kini dili gahum sa akong bana. Siya usa lamang ka instrumento sa pagpahinabo niini, mao usab ako. Matag usa kanamo may lainlaing tahas, apan kini gahum sa Dios ug misunod kami sa Iyang panudlo. Pinaagi sa igo nga pagkamainubsanon sa pagbuhat niini, nakita namo ang mga milagro sa among mga kinabuhi. Daghan ang ipakita


text:
Unsaon nga mahimo akong miyembro sa Ang Simbahan ni Jesukristo sa mga Santos sa Ulahing mga Adlaw (Mormon nga Simbahan)?
Samtang ikaw magkat-on mahitungod sa ebanghelyo ni Jesukristo, makasinati ka og mga pagbati sa kalinaw, kahupayan, o kalipay. Ang uban mipadayag nga mibati sila nga pamilyar sa mga kamatuoran nga gitudlo ngadto nila ug mobati ingon og sila mopauli. Imong gibati ang impluwensya sa Espiritu Santo nga nagsulti nimo nga unsay imong nakat-unan tinuod.
Kon nagtinguha ka sa pagsunod sa mga pagtulun-an ni Kristo ug mosunod sa Iyang mga sugo, giawhag ka sa pag-apil una sa sunod-sunod nga mga panaghisgutan nga motudlo nimo sa sukaranang mga baruganan sa Iyang ebanghelyo.
Dayon, kon andam na ka, mahimo na kang miyembro sa Ang Simbahan ni Jesukristo sa mga Santos sa Ulahing mga Adlaw pinaagi sa pagdawat sa mga ordinansa sa bunyag pinaagi sa pagpaunlod alang sa kapasayloan sa mga sala pinaagi sa usa ka tawo nga dunay awtoridad kinsa human sa bunyag mopandong sa ilang mga kamot sa imong ulo, mokumpirma nimo nga miyembro sa Simbahan ug dayon mopahayag og panalangin diha nimo nga ikaw modawat sa gasa sa Espiritu Santo (tan-awa sa Mga Buhat 8:18-20).
Kon ganahan kang bisitahan sa mga representante sa Simbahan kinsa makasulti nimo og dugang mahitungod sa pagpamiyembro sa Ang Simbahan ni Jesukristo sa mga Santos sa Ulahing mga Adlaw, i-klik dinhi.
-
John mitubag …
Nausab ko pinaagi sa among simbahan. Dinhi nakaamgo ko nga daghan ko og panalangin nga nadawat gikan sa Langitnong Amahan. Dinhi usab nakakat-on ko sa pagserbisyo sa uban. Duna koy pipila ka kausaban sa kinabuhi ug ang pagpamiyembro sa ANG SIMBAHAN NI JESUKRISTO SA MGA SANTOS SA ULAHING MGA ADLAW ang pinakaimportante sa tanan. KAUSABAN KINI SA AMONG PAMILYA. Nakahibalo ko kon SI KINSA KO. Sa wala pa mahimamat ang mga miyembro sa simbahan, nagtuo ko nga ang akong nakab-ot nagagikan sa tinuoray nakong pagtrabaho ug sa swerte. Sa simbahan nakasabut ko nga ang Langitnong Amahan mipanalangin nako pinaagi sa iyang mga anak. Sa simbahan nakakat-on ko nga “Ako Anak sa Dios”. Nakadesisyon ko nga magpabunyag tungod sa pagbati sa akong nabasa sa Basahon ni Mormon ug sa akong nakita gikan sa indibidwal nga mga miyembro sa simbahan. Ang ehemplo sa mga miyembro mitugma sa mga baruganan sa ebanghelyo. Dili nako makita ang Langitnong Amahan, apan ang ilang ehemplo nakatabang nakong makita ang Dios. Ang ilang mga ehemplo nakatabang nakong makasabut sa Dios, ni Jesukristo ug sa Espiritu Santo. May tulo ka istorya ko nga isugilon. Istorya 1 - Great Wall Niadtong Hunyo 2004 mao ang unang higayon nga may nakaila kong miyembro sa simbahan sa HBS Global Conference sa Shanghai. Pebrero 21, 2005, usa ka miyembro sa simbahan (kauban) ug ako nagbiyahe sa unang higayon sa Asia. Nangadto mi sa Shanghai, Beijing, Hong Kong, Taiwan ug Singapore. Pebrero 26, Sabado, namahulay mi human sa upat ka busy nga adlaw. Mihukom kong dalhon siya sa pagtangas sa Great Wall, mangaon og Peking Duck sa tradisyonal kaayo nga Qiamen Peking Duck Restaurant ug maglakaw sa Forbidden City. Mibiya mi sa hotel mga alas 8:30 sa buntag padulong sa Great Wall. Sa kotse, nagsugod ang among pagsultihanay bahin sa lain-laing kotse, ug dayon sa pamilya. Naghisgot mi bahin ni Jesukristo ug sa Mormon. Padayon mi sa among pagsultihanay dihang naglakaw ug nagtangas mi sa Great Wall, pagbalik sa siyudad, sa Peking Duck Restaurant ug sa Forbidden City. Samtang nag-istorya siya, namalandong ko. Daghan siya og gihisgutan. Wala ko kasabut sa tanan niyang gisulti, apan akong mabati ang espiritu nga maanaa ug mawala. Dihang namalik mi sa hotel, gihatagan ko niya og kopya sa Basahon ni Mormon. Nagsugod ko pagpakli sa basahon matag gabii didto sa hotel kon mahuman ang among miting sa adlaw. Natapos ang among biyahe sa Singapore. Sa among pagpadulong sa airport, ngitngit pa ang kadlawon, sa kotse, nahinumdom kong nangutana bahin sa espirituhanon ug materyal nga katigayunan. Dihang mibiya na siya, mibalik ko sa hotel ug gitawag ang akong asawa. Gisultihan nako siya bahin sa pula og hapin nga gamayng basahon ug gibasa kaniya ang Basahon diha sa Moroni Kapitulo 10, bersikulo 20-23. Gisultihan nako siya bahin niini nga miyembro sa simbahan. “Dili lang siya propesor. Usa siya ka Mormon! Kinahanglan nakong susihon kini alang sa among anak.” Human sa biyahe, Biyernes kadto, gitawagan ko niya. Miadto siya ug nagkita mi. Human sa pag-istorya bahin sa negosyo, nagpanuko ko ug gikulbaang nangutana bahin sa Mormon. Mipahiyom siya ug miingon – “Nahibalo kong mangutana ka bahin niini. Mao nga mibati ko nga kinahanglan kong moanhi ug makigkita nimo.” Gidapit ko niya sa pagsimba pagka-Dominggo. Una pa gyud tong higayon nga nakasulod ko og simbahan. Pagkasunod semana mao ang Kinatibuk-ang Komperensya, diin ang akong asawa, akong anak ug ako nangadto. Istorya 2 - AKO ANAK SA DIOS Usa ka gabii, siya ug iyang asawa midapit sa akong pamilya og panihapon sa iyang panimalay aron ipaila-ila kami sa presidente sa misyonaryo ug sa iyang asawa. Human sa panihapon, ang iyang asawa misugyot nga manganta silang upat para namo. Ang kanta “AKO ANAK SA DIOS”. Ang ilang pagkanta nakatandog sa akong kasingkasing. Wala ni nila kantaha ngari namo alang sa ilang kaugalingon. Gibuhat nila kini alang sa usa ka tawo! Dunay mihangyo nila nga buhaton kini ngari namo. Ang iyang asawa miingon nga si Jesukristo ang atong manluluwas ug nahigugma KANINYO. Sa matag higayon nga madungog nako kini nga himno, ang iyang tingog molanog sa akong dalunggan. Sukad niadto, matag Huwebes sa gabii, kining duha ka pamilya magpuli-puli sa pagtudlo namo uban sa mga misyonaryo. Sa matag higayon, kon ang akong asawa ug ako moabli sa among pultahan sa pagpasulod kanila, nakita namo sila isip mga representante nga gipadala sa Langitnong Amahan. “ANG LANGITNONG AMAHAN MIPADALA OG TAWO SA AMONG PANIMALAY.” Bisan nabasa na nako ang Basahon ni Mormon kada gabii, ug mosimba sa 1st Ward matag Dominggo, dili ko makasabut sa tanan nga naa sa Basahon ni Mormon. Sugod sa katapusan sa Mayo ug sa sinugdanan sa Hunyo, nakita nakong makatabang ang pagbasa kauban ang mga Mormons. Istorya 3 - ANG DESISYON UG ANG EPEKTO SA PAMILYA Sa pag-angkon sa espiritu, panabut sa nag-unang mga baruganan sa ‘pagtuo, paglaum, gugmang putli’, pag-ula ug paghinulsol, ug pagtan-aw sa maanindot nga ehemplo niining duha ka pamilya, nakadesisyon ko. Miingon ko sa akong asawa “Magpabunyag na ko samtang maghunahuna ka pa niini.” Atol sa akong bunyag, morag walay posibilidad nga mosunod ang akong asawa sigon sa akong nakita. Wala gayud sa iyang hunahuna nga magpamiyembro sa simbahan. Miingon lamang siya – kon ang atong anak mosunod nimo, ako sab. Wala koy ideya kon unsaon sa usa ka bata nga makasabut sa lisud nga mga kasulatan. Ang mga butang nausab. Usa ka buntag sa tingtugnaw, sulod sa kotse, alas 5:30 sa buntag, gihatod nako ang akong anak ngadto sa Bridgewater hockey rink alang sa usa ka dula. Sa route 24, kalit siyang mihangyo nako “Pa, gusto kong mag-Mormon. Mabunyagan ba ko?” “Kanus-a ko mabunyagan?” Miingon ko, ‘pangutan-a imong Mama?’ Nasurprisa ko, natandog ug miingon sa kaugalingon – modaug ka sa imong dula karong buntaga. Mao diay kay naminaw siya sa among pagsultihanay dihang gitudloan mi sa mga misyonaryo. Gisugdan og tudlo sa mga misyonaryo ang akong anak. Giingnan niya ang mga misyonaryo nga human nabunyagan si Papa, mas malinawon ang panimalay. “Si Mama ug si Papa dili na mag-away, ug ang sagad nga panag-away miubos na sa mga 50%.” Nagsugod sa paghimo og chart ang among anak sa pag-assign kinsa ang mag-ampo namo sa tulo ka kaunan ug sa pagpangatulog. Nadisiplina mi niya bahin sa pag-ampo matag pangaon ug pangatulog. Kon makalimot mi sa pag-ampo sa panihapon, dili siya mokaon. Giseryuso niya kini. Buot pasabut, ang mga ehemplo sa Mormon nagdala kanamo nga motuo kang Jesukristo. Ang panaw sa pagkahimong usa ka Mormon nakapausab nako. Naamguhan nako nga napanalanginan ko kay mituo ko nga ako anak sa Dios. Ang ebanghelyo dunay epekto kon unsaon sa pagdala ang kinabuhi. Ang Langitnong Amahan mipakita sa ehemplo pinaagi niining mga Mormon, ug ang akong kausaban naimpluwensyahan niini nga mga ehemplo. Daghan ang ipakita


text:
Palihug pakigbahin sa imong mga pagbati/pagpamatuod sa Pagpahiuli sa Ebanghelyo.
-
Alex Boye mitubag …
May daghang mga tawo, mga relihiyon, ug mga tinuohan sa kalibutan nga naghatag og asoy kabahin sa Manluluwas nga nagbisita og mga propeta dinhi sa kalibutan, apan wala gayud ako makabasa o makabati og mga asoy kabahin sa usa ka tawo nga gibisitahan sa Dios ug ni Jesukristo, nga maoy nahitabo ni Joseph Smith. Ang gipasabut niini makahuluganon kaayo! Ang mensahe importante kaayo nga gidala ni Kristo ang Iyang Langitnong Amahan uban Kaniya. Nagdapit ako sa tanan kinsa adunay matukion nga mga hunahuna sa pagkat-on pa mahitungod niini nga mga hitabo nga migiya ngadto sa pagbalik sa tinuod nga Simbahan ni Kristo—ug tuguti kini nga mousab sa imong kinabuhi sama sa nahimo niini sa akong kinabuhi! Daghan ang ipakita
-
Bruno mitubag …
Ang kalangitan naabli na usab. Ang awtoridad sa Ginoo gihatag na usab sa tawo. Ang awtoridad ingon man usab ang Iyang Simbahan makita na usab sa yuta, nag-andam alang Ikaduhang Pag-anhi sa Manluluwas. Si Joseph Smith usa ka propeta sa DIOS. Ang mga ordinansa nagpakita sa Iyang gahum sa kabalaan, ug karon ang Iyang Simbahan gigiyahan pinaagi sa mga propeta, mga manalagna, ug mga tigpadayag. Ako dunay kasigurohan ug paglaum sa buhing DIOS ug isip tig-ambit sa Iyang talagsaong mga panalangin. Ako Iyang anak, ug Siya nagdapit kanako nga mahingpit pinaagi sa Iyang Anak, ang akong Manunubos nga si Jesukristo. Daghan ang ipakita
-
Devin mitubag …
Nahibalo kong namiyembro ko sa simbahan dili tungod sa gahum sa tawo apan pinaagi sa Espiritu Santo, nahibalo kong gitawag ko sa Langitnong Amahan niini nga buhat. Akong naamguhan nga ang akong mga paningkamot maoy naghimo unsa ko karon ug sa Gihapon may angay pang maabtan. May mas lig-on kong pagpamatuod sa Amahan ug sa Anak, kay sa kaniadto sa tibuok nakong kinabuhi. Nahibalo ko ug makapamatuod sa gahum sa Basahon ni Mormon, nga pulong kini sa Dios, kauban sa Balaang Kasulatan. Kining duha naghatag og paagi nga mas maduol ta sa atong Langitnong Amahan, sa tinuod nagahulat siya nga mabuhat kini. Mopamatuod ko nga pinaagi sa pagbasa sa Basahon ni Mormon ang mga bintana sa langit moabli kang bisan kinsa nga tinuorayng magsiksik sa natago nga mga butang ngadto sa espirituhanong mga mata. Mopamatuod ko nga pinaagi kang Propeta Joseph Smith, gipahiuli sa Ginoo ang Ebanghelyo nga gikuha sa kalibutan sa dugayng panahon. Makaingon ko nga may pagsalig nga gihatagan ko sa Ginoo og husto nga kaparis nga labaw sa tanan ug tanan nakong gilauman sa usa ka asawa. Mopamatuod ko nga ang mga templo nga anaa sa daghang dapit mga balay sa Dios dinhi sa yuta ug diha anaa ang mga bahandi nga dili sa yuta apan bahin sa mga simbolo sa espiritu ug kamatuoran. Mopamatuod ko sa gahum sa pagbugkos alang sa mga pamilya alang sa panahon karon ug sa kahangturan. Mopamatuod ko nga ang pamilya bisan unsa pa man, mao gayud ang sentro sa plano sa Tiglalang sa tanang gimugna ngadto sa Kaluwasan sa tanang katawhan, mopamatuod ko nga pinaagi sa gahum sa priesthood tanang butang gihimo ug himoon, sa langit ug sa yuta. Mopamatuod ko sa buhing Propeta karon sa yuta nga si Thomas S. Monson, ang propeta sa kalibutan, manalagna ug tigpadayag. May balaan kong pagpamatuod ug pagsaksi sa mga katingalahan niining ulahing mga adlaw ug mga milagro nga naglibut kanato, sa hangin nga atong gihingos, sa matag una natong pagtikang gikan sa atong higdaanan matag buntag. Akong pag-ampo nga ang tanan motangtang sa kinaiyanhong hilig sa atong kasingkasing, ug moduol kang Kristo kinsa magabag-o sa tanang butang niini ako mopamatuod. SA SAGRADONG PANGALAN SA ATONG GINOO SI JESUKRISTO….AMEN Daghan ang ipakita
-
Lisa mitubag …
“Kay nahibalo ko nga buhi siya…” Gihatagan ko ani nga pagtulun-an sa Seminary (usa sa akong klase gawas sa eskwelahan atol sa tingklase uban sa mga estudyante nga susama nako og edad sa pagkat-on, paglambo ug pagtudlo). Lisud tubagon kini pangutana kon kini dili balihon. Akong gibali ang pangutana ug miingon “Kon nahibalo ko nga wala Siya mabuhi…” Kon NAHIBALO ko nga wala SIYA mabuhi, ug NAHIBALO ko nga ang Ebanghelyo wala mapahiuli sa yuta-- kon nahibalo ko niining mga butanga uban sa hugot nga pagpamatuod ug kombiksyon, gamay ra kaayo ko og buhatunon. Nahibalo kong dili ko ingon kalig-on sama karon. Nahibalo kong magmasulub-on ko, ug sa mga panahon nga mawad-an ko sa paglaum maluya ko, ug masagmuyo. Nahibalo kong dili ko magpakabana sa paghigugma ug pagserbisyo, ug dili maningkamot og mas maayong kinabuhi. Kon nahibalo ko nga ang Plano sa Kaluwasan dili tinuod, hilabihan ang akong kasubo nga dili na ikauban sa sunod kinabuhi ang akong mga minahal. Kon mituo ko nga ang mga kaminyoon ug pamilya dili magmahangturon, magsubo ko sa hilabihan gayud. Kon nahibalo ko nga wala koy kadangpan sa matag aspeto sa akong kinabuhi, kon nahibalo ko nga walay masayud sa tanan nakong kabalaka ug walay maminaw sa pag-ampo-- Walay direksyon ang akong kinabuhi. Sakit kini. Walay pulos. Walay paglaum. Maayo na lang, nahibalo ko sa kasingkasing, hunahuna ug kusog nga duna koy maloloy-ong Amahan sa langit kinsa gusto nga makabalik ko kaniya. Nahibalo ko nga lig-on ko, napili ug pinili nga anak kinsa napanalanginan nga moanhi sa yuta niini nga panahon sa talagsaon ug balaang katuyoan. Nahibalo kong magkauban ang akong pamilya sa kahangturan, ug magpuyo nga malipayon sa hangtud. Nahibalo kong dunay tawo nga nahigugma nako labaw pa kay sa pagsabut sa uban- ug siya nahigugma kanimo ug kanako. Nahibalo ko nga kon ako ra ang tawo dinhi sa kalibutan, Siya magpakabuhi gihapon ug mamatay alang kanako. Nahibalo ko nga ang tanang hitabo may hinungdan, ug ang mga pagsulay haum alang sa matag usa kanato. Nahibalo ko nga moabut pa ang pinakamaayo, ug makahimo ko sa tanang butang pinaagi kaniya. Dili lang pipila ka butang, apan TANANG butang. Nahibalo ko niini, kay nahibalo ko nga Siya buhi. Daghan ang ipakita


text:
Hi Ako si Bruno
Mahitungod Nako
Natawo ko sa nindot nga nasud nga gitawag og Guatemala, sa sentro sa Amerika. Mao pay pag-abut nako sa akong unang 48 ka tuig nga pangidaron, ug ako dunay nindot nga pamilya. Sa miaging 28 ka tuig sa kaminyoon, ang akong asawa nga si Brenda ug ako mipadako sa among upat ka mga anak (duha ka lalaki ug duha ka babaye); kami dunay duha ka apo ug usa nga natawo sa Abril 2012. Kasagaran sa akong kinabuhi, nagtrabaho ko, 30 ka tuig isip tigmantala, diin 8 ka tuig gigahin sa importante nga mga kompanya sa akong nasud, ug 22 sa akong kaugalingong negosyo. Sa katapusang upat ka tuig nahimo ko nga Life Coach, nagtabang sa mga tawo –ilabi na sa mga batan-on– nga makakita og katuyoan sa kinabuhi ug sa pagpalambo sa ilang potensyal. Miresulta kini sa akong pag-apil sa importante nga nasudnong telebisyon ug mga programa sa radyo ug sa paghimo og mga pasundayag sa mga kompanya ug mga eskwelahan. Ganahan ko nga magbasa ug makakat-on sa tanang higayon. Usab, isip maayo nga Latino, ganahan ko nga mosayaw, maminaw og musika, ug magdula og soccer, nga akong buhaton katulo sa usa ka semana.
Ngano nga Ako usa ka Mormon?
Sa dihang 10 anyos pa ko, samtang nagbasa sa Biblia nakasabut ko nga pinaagi ni Abraham, gi-establisar sa Dios ang 12 ka tribo sa Israel, diin 10 ang nangawala, ug usa mao ang tribo ni Juda, apan ang akong pangutana kon hain nga tribo ang mikompleto sa 12. Nangutana ko og daghang mga tawo bahin niini, ug wala gyuy makatubag. Mga katuigan human niana, nahimamat nako ang akong asawa, kinsa miyembro na sa Simbahan, ug dili gyud ko gusto nga maghisgut siya bahin niana nga hilisgutan, bisan kon mosimba siya; moadto lang ko ug ihatud siya didto, dili gyud ko gusto nga maghisgut kami bahin sa relihiyon. Sukad sa una ganahan na gyud ko og soccer, ang mga young single adult midapit nako nga mahimong parte sa ilang team sa soccer, ug nagsugod ko nga makabaton og mga higala nga Mormon, nga miresulta sa pagdapit sa pipila ka mga sister missionary nako nga maminaw sa ilang mensahe, ug akong gidawat; sa dihang naghisgut sila nako bahin sa Basahon ni Mormon ug sa gigikanan niini, nangutana ko kon mao ba kana nga tribo nga akong gipangita pito ka tuig na ang milabay. Mibati dayon ko og init nga pagbati sa akong kasingkasing, ug uban sa dakong tinguha misugod ko og basa sa basahon. Migahin ko og 22 ka adlaw sa pagbasa niini, ug usa ka pagbati sa pasalamat ang miabut sa akong kinabuhi, nga masayud nga si Jesukristo mihimo og sakripisyo alang nako, ug nga ang Iyang ebanghelyo gipahiuli dinhi sa yuta. Nakadawat ko og tinguha nga mopasakop sa Iyang Simbahan pinaagi sa bunyag. Ang akong kinabuhi nausab. Ako ang primero sa akong pamilya; karon tanan sa akong pamilya mga miyembro, ug nakita na namo karon ang ikatulong henerasyon. Nasayud ko nga ang Dios mao ang akong Amahan, ug ako mopamatuod nga akong nakaplagan ang tinuod nga Simbahan ni Jesukristo, ug karon nagpaambit ko niini sa liboan ka mga tawo, uban sa kasigurohan nga kini tinuod....... ug kini akong gipaambit sa pangalan ni Jesukristo.
Personal nga mga Istorya
Palihug pakigbahin sa imong mga pagbati/pagpamatuod sa Pagpahiuli sa Ebanghelyo.
Ang kalangitan naabli na usab. Ang awtoridad sa Ginoo gihatag na usab sa tawo. Ang awtoridad ingon man usab ang Iyang Simbahan makita na usab sa yuta, nag-andam alang Ikaduhang Pag-anhi sa Manluluwas. Si Joseph Smith usa ka propeta sa DIOS. Ang mga ordinansa nagpakita sa Iyang gahum sa kabalaan, ug karon ang Iyang Simbahan gigiyahan pinaagi sa mga propeta, mga manalagna, ug mga tigpadayag. Ako dunay kasigurohan ug paglaum sa buhing DIOS ug isip tig-ambit sa Iyang talagsaong mga panalangin. Ako Iyang anak, ug Siya nagdapit kanako nga mahingpit pinaagi sa Iyang Anak, ang akong Manunubos nga si Jesukristo.
Unsaon nako pagpuyo ang akong tinuohan?
Nakaserbisyo ko sa Simbahan sobra na sa 30 ka tuig, ug usa sa akong pinakanindot nga kasinatian mao ang higayon sa dihang ang akong asawa ug ako miserbisyo sa programa alang sa kabatan-onan nga gitawag og “Especially for Youth,” o EFY, 2010. Dunay pipila ka bulan nga pagpangandam sa pagserbisyo isip mga session director, ug panahon sa tibuok semana nakig-ambit kami sa kinabuhi sa 740 ka mga batan-on. Nindot nga makita sila nga moabut ug mosalmot sa matag kalihokan ug moapil sa mga debosyonal. Sa mga klase silang tanan morag among mga anak, misalmot gamit ang ilang mga talento, ingon man usab sa mga sayaw. Pagka-Huwebes mipahigayon kami og debosyonal nga mituhop sa kasingkasing sa tanan namo nga misalmot. Matag usa kanila mibarug aron mohatag sa ilang pagpamatuod. Siguro naghilak kami sobra sa usa ka oras, ug sa adlaw nga nanamilit kami sa usag usa human sa semana, walay usa nga ganahang mouli –nindot kadto nga kasinatian. Nindot nga makatudlo nila. Nindot nga magpuyo uban nila. Human sa hapit usa ka tuig, padayon kaming dunay komunikasyon sa kasagaran nila. Daghan sa ilang mga ginikanan nakakita og kausaban sa matag usa sa ilang mga anak, daghan sa unang higayon.